بكوژه‌كه‌ی زانكۆی ڤـێرجینیا خوێندكارێـكی به ڕه‌چه‌ڵه‌ك كۆری بوو\nی مانگی چوار ١٧, ٢٠٠٧\nبكوژه‌كه‌ی ڕۆژی دووشه‌ممه‌ی زانكۆی ڤـێرجینیا كه گه‌وره‌ترین كۆمه‌ڵـكوژی له مێژووی ئه‌مریكادا ئه‌نجام دا خوێندكارێـكی ته‌مه‌ن 23 سـاڵ بووه و به ڕه‌چه‌ڵه‌ك هاوڵاتی كۆریای باشوره. په‌یامنێری به‌شی ئینگلیزی ده‌نگی ئه‌مریكا له واشـنتۆن پـیته‌ر فێدنسـكی ڕاپـۆرتێـكی له‌و باره‌یه‌وه ئاماده كردووه و هاوكارمان سـمكۆ عه‌زیز وه‌ریگێڕاوه‌ته سه‌ر زمانی كوردی.\nبه‌ڕێوه‌به‌ری پـۆلیسی زانكۆی ڤـێرجینیا تێـك ویندڵ فڵنچم ناوی بكوژه‌كه‌ی دوێنێی ئاشـكرا كرد. بكوژه‌كه ناوی چو سـیونگ هووه و به ڕه‌گه‌ز خه‌ڵـكی كۆریای باشوره و ته‌مه‌نی 23 سـاڵه و خوێندكاری زمانی ئینگلیزی بووه له به‌شی ناوخۆیی زانكۆكه‌دا و وه‌ك خوێندكارێـك له‌وێ ده‌ژیا. به‌رپـرسه‌كه‌ی پـۆلیس ده‌ڵێت كاربه‌ده‌سـتانی فیدراڵی پـسـپـۆر له بواری چه‌كدا تاقیكردنه‌وه‌یان له‌سه‌ر ئه‌و چه‌كانه‌ی له كوشـتنكاریـیه‌كه‌ی دوێنێـدا به‌كارهێنرابوون ئه‌نجام داوه.\nبه‌رپـرسی پـۆلیس ده‌ڵێت " دوو چه‌كی عه‌یاری 9 ملیمه‌تری و هه‌روه‌ها 22 ملیمه‌تری له هۆڵی خوێندنی ناسراو به نۆریس دۆزرابوونه‌وه. تاقیكردنه‌وه‌كانی تاقیگه‌ی چه‌ك ده‌ریـخسـت كه یه‌كێـك له‌و دوو چه‌كه‌ی له نێو هۆڵی نۆریس دۆزرابوونه‌وه له هه‌ردوو شـوێنی ڕووداوی ته‌قه‌كاندا به‌كارهێنرابوون."\nڕۆژنامه‌ی واشـنتۆن پـۆستی ئه‌مریكایی له ژماره‌ی ئه‌مڕۆیدا له زاری یه‌كێـك له گه‌واهیده‌رانی ڕووداوه‌كه ده‌گێڕێته‌وه و ده‌ڵێت چو سـیونگ واته بكوژه‌كه زۆر به جدی خۆی بۆ ئه‌نجامدانی ئه‌ركی كوشتنكاریـیه‌كه‌ی دوێنێ ئاماده كردبوو، به‌ڵام بكوژه‌كه هێمنی به ڕوخسـاریـیه‌وه دیار بوو. لـێپـرسـراوان ده‌ڵێن ئه‌و به ته‌نها هه‌ر خۆی چه‌كدار بووه كه له ڕووداوه‌كه‌دا به‌شـداری كردبێت، به‌ڵام له‌گه‌ڵ ئه‌وه‌شـدا كاربه‌ده‌سـتان درێژه به لـێـكۆڵینه‌وه‌ی په‌یوه‌ست به قه‌تلوعامه‌كه‌ی دوێنێی زانكۆی ڤـێرجینیا تـێـك ده‌ده‌ن تاوه‌كو بۆیان ئاشـكراببێت ئاخۆ بكوژه‌كه هیچ كه‌سـێـك یاریده‌ده‌ری بووه یان نا. هه‌ر سه‌باره‌ت به قوربانیانی ڕووداوه‌كه كارمه‌ندانی پـزیشـكی خۆجێـیی ده‌ڵێن ده‌ستنیشـانكردنی ته‌واوی كوژراوانی ڕووداوه‌كه چه‌ند ڕۆژێـكی پـێده‌چێت.\nبه‌پـرسـێـكی پـزیشـكی ده‌ڵێت" ئێمه پـێـكه‌وه له‌گه‌ڵ مه‌ڵبه‌نده‌كانی هاوكاری خێزانی و هه‌روه‌ها خێزانه‌كانی خوێندكاران كار ده‌كه‌ین بۆ ئه‌وه‌ی زانیاری پـێویست بۆ ناسـینه‌وه‌ی قوربانیـیه‌كان كۆبـكه‌ینه‌وه، هه‌روه‌ها ئێمه بۆ مه‌به‌ستی ناسـینه‌وه‌ی بنجه‌مۆر له‌و پـێناوه‌دا له‌گه‌ڵ پـۆلیس هاوكاری و كار ده‌كه‌ین."\nخوێندكارانی زانكۆ كه بۆ گێڕانی پـرسه و ده‌ربڕینی مه‌خابنی خۆیان له ده‌وری یاده‌وه‌رگه‌یه‌ك خڕبووبوونه‌وه، یه‌كێـك له خوێندكاره‌كان به‌م جۆره گوزارشـتی له هه‌سـتی خۆی له باره‌ی ڕووداوه‌كه‌وه كرد:\n" له ڕاسـتیدا ئێمه هێشـتا هه‌ر له خورپه و داچڵه‌كاندنداین. له گه‌وره‌یی كاریگه‌ری ڕووداوه دڵـته‌زێـنه‌كه هێشـتا تێناگه‌م و بۆم ڕوون نه‌بۆته‌وه. دوێنێ ڕۆژێـكی دورودرێژ بوو.\nتیم كه‌ین، فه‌رمانڕه‌وای سـتانی ڤـێرجینیا كه له سه‌ره‌تای گه‌شـتێـكی دوو هه‌فته‌یـیدا بوو بۆ كاروباری كارداری و بازرگانی وڵاتانی ئاسـیا دوێنێ له وڵاتی ژاپـۆن بوو، به خێرایی دوای بیسـتنی هه‌واڵه‌كه گه‌ڕایه‌وه بۆ ئه‌مریكا. بڕیاره سه‌رۆك بوش به‌شـداری له ڕێوڕه‌سـمی پـرسه‌گێڕانی ئه‌م دوای نیوه‌ڕۆیه‌ی زانكۆی ڤـێرجینیا تێـكدا بكات. سه‌رۆك بوش گوتی هاوڵاتیـیانی ئه‌مریكا دووچاری خورپه و ماته‌مینی بوونه‌وه.\nسه‌رۆك بوش گوتیشی " ئه‌مڕۆ هاوڵاتیـیانی ئه‌مریكایی پـێـكه‌وه له‌گه‌ڵ خانه‌واده‌ی ئه‌وانه‌ی ڕۆڵه‌كانیان له ڕووداوه‌كه‌ی دوێنێـی زانكۆی ڤـێرجینیا كرانه قوربانی په‌ژاره و مه‌خابنی خۆیان ده‌رده‌بڕن. ئێمه ئه‌و كوژراوانه هه‌ر له دڵ و ده‌روونماندا ده‌مێنـنه‌وه و دوعا و نزایان بۆ ده‌كه‌ین، هه‌روه‌ها داوا له یه‌زدانی خۆشه‌ویست ده‌كه‌ین ئۆقره و سه‌بوری به‌وانه بـبه‌خشـێت كه ئه‌مڕۆ ئازار و سوێر ده‌چـێژن."\nله نێو كۆنگرێسی ئه‌مریكیشـدا نوێنه‌ران و سـێناتۆرانی هه‌ردوو خانه‌ی كۆنگرێس یه‌ك خوله‌ك به‌بێ ده‌نگی بۆ كوژراوانی ڕووداوه‌كه ڕاوه‌سـتان. هاری ڕید سه‌باره‌ت به تاوانه‌كه گوتی ئه‌وه‌ی كه ئێمه ئێسـتا ده‌توانین پـێشـكه‌شی بكه‌ین دوعا و نوێژی هه‌ر یه‌كێـكمانه بۆ قوربانیـیه‌كان.


Ö:: رێپێوان له سویس له به‌رده‌م سه‌فاره‌تی ئه‌مریكا بۆ ئاشكرا كردنی ناوی گیراوه‌كانی\nکۆمیته‌ی حیزبی دێموکراتی کوردستان ـ سویس\nرێپێوان له سویس له به‌رده‌م سه‌فاره‌تی ئه‌مریكا بۆ ئاشكرا كردنی ناوی گیراوه‌كانی بنكه‌ی رێژیمی ئیسلامی له هه‌ولێر\nکه گوایه بکوژی شه‌هیدی نه‌مر دوکتۆر قاسملوو و هاوڕێیانی یه‌ک له‌و ده‌ستگیرکراوانه‌یه. هه‌روه‌ها ڕاده‌ستکردنه‌وه‌ی ترۆریست مه‌حه‌مه‌د جه‌عفه‌ری سه‌حراروودی به‌وڵاتی ئوتریش یان دادگای کردنی له‌دادگایه‌کی جنای نێو ده‌وڵه‌تیدا. و سه‌ره‌نجام ئاشکراکردنی ده‌ستی له‌پشت جنایه‌ته ترۆریستیه‌که‌ی 13 ژوئیه‌ی 1989 ڤێن.\nشایانی باسه‌خۆپیشاندان و ڕێپێوانی ئاماژه‌پێکراو ڕۆژی 2007.02.09 کاتژمێری 2 ی دوای نیوه‌ڕۆ به‌کاتی سویس، له‌یه له گۆڕه‌پانه سه‌ره‌کیه‌کانی بڕن پایته‌ختی سویس (Helvetiaplatz)به به‌شداری زیاتر له 150 كه‌س له كوردستانیانی هه‌ر چوار پارچه‌ی كوردستانی ده‌ستی پێكرد و له‌به‌رده‌رکی سه‌فاره‌تی ئامریکا کاتژمێر 4 کۆتای پێهات..\nشایانی باسه خۆپیشانده‌ران به به‌رزکردنه‌وه‌ی چێندین دروشم به دژی ڕێژیمی ترۆریستی ئیسلامی ئێران و په‌یوه‌ندی دار به‌و خۆپیشاندانه و چه‌ندین وێنه‌و پۆستێر له‌شه‌هیدی نه‌مر قاسملوو هاوڕێیانی شه‌هیدی كه نمایشی شانۆگه‌ریه ترۆریستیه‌كه‌ی 13 ژوئیه‌ی 1989ی ڤینیان وه‌بیر بینه‌ری خۆپیشانده‌ران دێنایه‌وه، به‌ره‌و ده‌ركی سه‌فاره‌تی ئامریكا ڕێپێوانیان كرد.\nله به‌ر ده‌رگای سه‌فارێتی ئامریكا به‌رنامه‌كان به‌م شێوه‌یه‌ی خواره‌وه‌به‌ڕێوه‌چوو.\nسروودی نه‌ته‌وایه‌تی ئه‌ڕه‌قیب.\nیه‌ک خوله‌ک به‌بێ ده‌نگی وه‌ستان بۆ ڕێزگرتن له‌گیانی پاکی شه‌هیدانی کورد و کوردستان به‌گشتی و شه‌هیدانی ترۆره‌ناجوانمێرانه‌ی 13 ژوئیه‌ی 1989 ڤێن به‌تازبه‌تی.\nسروودی ئه‌ی شه‌هیدان.\nپه‌یامی كۆمیته‌ی سویسی حیزبی دێموكڕاتی كوردستان له‌لایان زاهید شاعیری ئه‌ندامی كۆمیته‌خوێندرایه‌وه.\nیاداشت یان داواكاری خۆپیشانده‌ران كه ده‌قه‌كه‌ی درا به‌هه‌ردوو سه‌فاره‌تی ئامریكا و ئوتریش و وه‌رگێڕاوه‌كه‌ی به‌زمانی ئاڵمانی له لایان ئه‌ندامان و لایه‌نگرانی حیزبه‌وه له ناو سویسیاندا بڵاو كرایه‌وه، له لایان مامۆستا عه‌زیز ئه‌حمه‌دیه‌وه خوێندرایه‌وه، ده‌قی ئه‌و یادداشته به‌زمانی ئاڵمانی له‌لایان مامۆستا مه‌حه‌مه‌دی مه‌حه‌مه‌دزاده‌ئه‌قده‌مه‌وه خوێندرایه‌وه.\nبوێندنه‌وه‌ی په‌یامی ۆشتیوانی حیزب و ڕكخراوه‌کانیی به‌شدار له خۆپیشاندانی ئاماژه‌پێکراو.\nئه‌و حیزب و ڕێکخارانه‌ی په‌یامیان خوێنده‌وه‌ئه‌وانه‌بوون.\nئا- كۆمه‌ڵه‌ی شۆڕشگێڕی زه‌حمه‌تكێشای كوردستان.\nب- ڕیكخراوی هه‌ڵبجه‌و دژبه ئه‌نفال(چاك)\nج- پارتی دێموكڕاتی یه‌کیه‌تی كورد له‌سوریه.\nد- كانون دێموكراتیكی په‌ناهینده‌گان له‌سویس.\nئ- چیا ئیبڕاهیمی ئه‌ندامی حیزبی دێموكڕاتی كوردستان وتارێكی له‌سه‌ر ژیان و تێكۆشانه‌كانی شه‌هیدی نه‌مر دوكتوور قاسملوو به‌زمانی ئینگلیسی پێشكێش به‌خۆپیشاندێران كرد.\nف- یه‌کیه‌تی فیداییانی گه‌لی ئێران و ئنسیاتیڤا کورد له‌سویس به‌شداری خۆپیشاندان بوون.\nناو ئاخنی به‌رنامه‌كان چه‌ند دروشم به زمانه‌كانی كوردی و فارسی و ئاڵمانی بوون.\nکۆمیته‌ی ئاماده‌کار و به‌ڕێوه‌به‌ری خۆپیشاندان (کۆمیته‌ی حیزبی دێموکڕاتی کوردستان-ئێران)له‌سویس سوپاس و پێزانینی خۆی له هه‌موو ئه‌و به‌ڕێزانه‌ی ئازادیخواز و به‌شه‌ردۆست به‌گشتی و کوردانی هه‌ر چوار پارچه‌ی کوردستان به‌تایبه‌تی ڕاده‌گه‌یێنێت که به به‌شداریان له‌و خۆپیشاندانه‌دا یه‌ک ده‌نگی و برایه‌تی کوردان و وه‌فاداریان به‌خوێنی و ڕێبازی شه‌هیدانی نه‌ته‌وه‌که‌مان به‌تایبه‌ت شه‌هیدانی کاره‌ساته ترۆریستیه‌که‌ی 13 ژوئیه‌ی 1989 وێن نیشاندا.


آذربایجان: زنگه‌زور کریدوری نینگ آچیلماغی اۆچین ارمنیستان بیلن ایلالاشدیق | TRT تـﯚرکمنچه\nآذربایجان: زنگه‌زور ...\nآذربایجان: زنگه‌زور کریدوری نینگ آچیلماغی اۆچین ارمنیستان بیلن ایلالاشدیق\nالهام علی یف تۆرکیأنینگ جمهورباشلیغی رجب طیب أردوُغان بیلن تلفن آرقالی دوشوشیق گچیردی\n24.05.2022 ~ 12.06.2022\nآذربایجان ینگ جمهورباشلیغی الهام علی یف هم دمیریوُلی هم ده قوری یردن زنگه زور کریدوری نینگ آچیلماغی باراسیندا ایلالاشاندیقلارینی بیلدیردی.\nعلی یف تۆرکیأنینگ جمهورباشلیغی رجب طیب أردوُغان بیلن تلفن آرقالی دوشوشیق گچیردی.\nآذربایجان ینگ یوُلباشچیسی بو دوشوشیقدا؛ اوروپا بیله له شیگی نینگ گنگه شی نینگ باشلیغی چارلز میشل و ارمنیستان ینگ باش وزیری نیکول پاشینیان بیلن بلژیک دأکی گپله‌شیکلری حاقیندا ماغلومات بردی.\nمیشل و پاشینیان بیلن آذربایجان- ارمنیستان آراسینداقی پاراحاتچیلیق ایلالاشیغی نینگ طایارلانماغی، ایکی یوردونگ آراقاتناشیغی نینگ عاداتی یاغدایا اؤورۆلمه‌گی، قاتناو کریدوری نینگ آچیلماغی و سرحتلرینگ بِللی ادیلمه گی باراسینداقی مسئله لر حاقیندا گپله‌شیلندیگینی آیدان الهام علی یف، دوشوشیغینگ قوُوی گچندیگینی نیغتادی.\nدۆین آذربایجان بیلن ارمنیستان ینگ آراسیندا سرحتلرینگ بِلله‌نمِه‌گی باراسیندا دؤولت کمیسیونی نینگ قورالماغی باراداقی قارارا قوُل چکندیگینی یاتلادان علی یف، تاراپلارینگ هم دمیریوُلی هم ده قوری یر یوُللاری نینگ سالینماغی باشدا بوُلماق بیلن زنگه زور کریدوری نینگ آچیلماغی مسئله سینده ایلالاشاندیقلارینی حابار بردی.\nأردوُغان دا برن ماغلوماتلاری اۆچین علی یووا ساغ بوُلسون آیتدی و آلینان نتیجه لره بگنچ بیلدیردی.\nبؤلگه ده اینگ چالت یاغدایدا پاراحاتچیلیغینگ یوُلا قوُیولماغی نینگ أهمیتینه اۆنس چکن أردوُغان و علی یف تۆرکیه بیلن آذربایجان ینگ آراقاتناشیغی باراسیندا دا گنگه‌شدیلر.\nاتیکتلر: #پاشینیان , #أردوُغان , #ارمنیستان , #آذربایجان , #الهام علی یف\nتۆرکیه، قازاغیستان و آذربایجان ینگ داشاری ایشلر و قاتناو وزیرلری ماصلاحات گچیردی\nاۆچ یوردونگ قاتناو و داشاری ایشلر وزیرلری آذربایجان دا دوشوشیق گچیردی\nتۆرک پارلمانلاری نینگ باشلیقلاری قیرغیزیستان دا دوشوشدی\n11-نجی ماصلاحاتدا تۆرکیأنینگ مجلیسی نینگ باشلیغی مصطفی شن توپ دا بیانات بردی\nولادیمیر پوتین آشغابادا گلیأر\nروسیا فدراسیونی نینگ جمهورباشلیغی 29-نجی ژوئن ده آشغابات دا گچیریلجک 6-نجی حازار کنفرانسینا قاتناشار\nآشغابات حازار کنفرانسینا یر ایه چیلیگینی ادر\nحازاریاقا یورتلاری نینگ باش‌توتانلاری تۆرکمنیستان دا ماصلاحات گچیرر


ڕابواردن Archives - Yalla\nLikesFollowersFollowersSubscribersFollowers\tشه‌ممه, نیسان 29, 2017\nLikesFollowersFollowersSubscribersFollowers\tچوونه‌ژووره‌وه / تۆماركردن\tسلاو، چوونه‌ژووره‌وه بۆ هه‌ژماره‌كه‌ت.\nچوونه‌ژووره‌وه به Facebook\tGoogle\tTwitter\tیان\nوشه‌ی نهێنیت بیكردوه؟\nڕابواردن\t٧ وێنە کە لە کاتێ زۆر گونجاودا گیراون\tنیسان 28, 2017\n0\tڕابواردن\tوا نەبێت هەرگیز ئاشکرا نابێت!\tنیسان 27, 2017\n0\t١٦ وێنە کە بە “ئەی هاوار” دەست پێدەکات و تەنها ژنان لێی…\tدەرگایەک هەڵبژێرە تا پێت بڵێین تۆ کێیت!\tله‌په‌ره‌ی به‌ش\nڕابواردن\t١٠ وێنەی گیانلەبەران دەریدەخات ئەوانیش لە بەهاردا دڵیان خۆشە\tKhayrea Yalla\tنیسان 20, 2017\n0\tتۆ پێت وایە تەنها ئێمەین دڵمان بە بەهار و گوڵ و سروشت خۆشە؟ ئەی گیانلەبەران ئەوانیش هەستیان نییە و بۆنی خۆش و رەنگی جوان دڵیان خۆش ناکات؟ ئەم چەند وێنەیە تەواو بۆچوونت دەگۆڕێت و بۆت دەردەخات کە هەمووان وەکو یەک حەزمان بە کەشی خۆش و…\tڕابواردن\tبابزانین لە کیمیا و زیندەوەرزانی چۆنیت؟\tYallaIraq\tنیسان 16, 2017\n0\tڕابواردن\t٦ کاری شێتانە کە تا ئیستا نەتزانیوە ئەمەندە گرنگن\tRazer Yalla\tنیسان 13, 2017\n0\tبۆ ئەو کەسانەی کە بەراستی حەزیان لە شتی بەلاشە ، ئەمانە رێک خودا بۆ تۆی داناون. ئەگەریش کەسێکیشیت حەزت بە داهێنان و ئاسانکارییە، ئەوا یەڵڵا بە تایبەت ئەم بابەتەی بۆ تۆ دروستکردووە. خۆ ئەگەر تا ئێستا هیچ کام لەم بیرۆکانەت جێبەجێنەکردبێت ئەوا…\tڕابواردن\tژمارەیەک لەدڵتدا هەڵبژێرە و پێت دەڵێین ژمارەکە چەندە!\tYallaIraq\tنیسان 10, 2017\n0\tئەمجارە شتێکی جیاوازە و یەڵڵا دەتوانێت ئەو ژمارە نهێنیەی لە دڵتدا هەڵی دەبژێریت بیزانێت ، تەنها هەنگاو بە هەنگاو بڕۆ لەگەڵماندا و ڕاستگۆبە لەگەڵمان و وەڵامەکانت مەگۆڕە.. با دەست پێبکەین. ڕابواردن\tبە چەند زمان دەتوانیت بڵێیت “خۆشەویستی”؟\tYallaIraq\tنیسان 10, 2017\n0\tخۆشەویستی وشەیەکی تایبەت و سەرنج ڕاکێشە بەلای زۆربەتانەوە، بەڵام بەچەند زمان ئەم وشەیە دەناسنەوە؟ فەرموون عاشقە سەرسەختەکان خۆتان تاقی بکەنەوە: ڕابواردن\tبزانین دەرەقەتی ئەم پرسیارانە دێن؟\tYallaIraq\tنیسان 10, 2017\n0\tپرسیارەکانی ئەمجارە کۆمەڵێک پرسیاری گشتین کە ئاستی زانیارییە گشتییەکانت تاقی دەکاتەوە ، بزانە لەم چەند بابەتە جیاوازەدا زانیارییت هەیە؟ ڕابواردن\tچی دەزانیت لەسەر ڕیکۆردە جیهانییەکان؟ وەڵام بدەرەوە\tYallaIraq\tنیسان 10, 2017\n0\tلەم کویزەدا سەیرترین مرۆڤەکان دەبینیت کە خاوەنی چەند ڕیکۆردێکی سەمەرەن. هەندێکیان ڕیکۆردیان تۆمارکردووە بەهۆی جیاوازی پێکهاتەی لەشیان و هەندێکیشیان ڕیکۆردیان تۆمارکردووە بەهۆی توانا جەستەییەکانیانەوە، بزانە چەند زانیاریت لەم بارەیەوە هەیە: ڕابواردن\tبە وێنە کەسایەتییە مێژووییە بەناوبانگەکانی جیهان دەناسیتەوە؟\tYallaIraq\tنیسان 9, 2017\n0\tلەوانەیە زۆرێک لە کەسایەتییە جیهانییەکان بناسیت بەڵام ڕوخسار و وێنە مێژووییەکانیان نەناسیتەوە، لەم تاقیکردنەوەیەدا دەردەکەوێت کە چەنێک دەزانیت و ئەوەشی نەتزانیبوو فێر دەبیت. ژیان\t٨ فێڵی زۆر ئاسان کە چێشتخانەکەت رێکدەخات\tYallaIraq\tنیسان 8, 2017\n0\tرۆژانە و بەشێوەیەکی بەردەوام خانمان لە چێشتخانەی ماڵەوە دووچاری چەندین گرفت دەبنەوە، بەڵام دەکرێت لە هەمان کاتدا زۆر بە زیرەکی ئەو کێشانە چارەسەر بکرێن و بڕێکی زۆریش پارە بۆ گیرفانت بگەڕێتەوە. یەڵڵا چەند رێنماییەکی زۆر ئاسانت پێشکەش دەکات…\tڕابواردن\tئەم تاقیکردنەوەیە پیشانی دەدات تۆ چۆن بیر دەکەیتەوە\tYallaIraq\tنیسان 8, 2017\n0\tبابه‌تی كۆنتر له‌گه‌ڵمان بن له\t1.7MLikes1,144Followers15Followers37,665Subscribers144kFollowersRSSSubscribe\t- الإعلانات -\nهەواڵنامە\tاشترك في النشرة الإخبارية لدينا من أجل مواكبة التطورات.\nله‌لایه‌ن ده‌رباره‌ی ئێمه\nWe are a group of young Iraqis working to bring you and other young Iraqis the sort of news and lifestyle content that you crave. To do that, we will revolutionize the way news is consumed here. We will show, not tell, with videos and photos in abundance. And we will encourage you to participate, whoever you are, with interactive posts and an engaging social media presence.\nCopyright © 2017 - Yalla. All Rights Reserved.\tPin It on Pinterest


بەڕێوە چوونی کۆنفرانسێک لە سەر نەتەوەکانی ئێران لە ئامریکا\n18:59 - 29 بانەمەڕ 2717\nکوردستان میدیا: ناوەندی هادسێن کە یەکێک لە گەورەترین تینک تانکەکانی ئامریکایە لە شاری واشێنگتۆن دی سی کۆنفرانسێکی لەسەر کەمینە نەتەوەییەکان بە بەشداری نوێنەرانی حیزب و لایەنەکانی کورد، تورک، عەرەب و بەلووچ بەڕێوەبرد.\nبە پێی هەواڵی گەیشتوو بە ماڵپەری کوردستان میدیا، ناوەندی هادسێن کەیەکێک لە گەورەترین تینک تانکەکانی ئامریکایە رۆژی سێشەممە شازدەی مانگی مای لە شاری واشێنگتۆن دی سی کۆنفرانسێکی لەسەر کەمینە نەتەوەییەکان بە بەشداری نوێنەرانی حیزب و لایەنەکانی کورد، تورک، عەرەب و بەلووچ بەڕێوەبرد.\nلەم کۆنفرانسە دا ئارش ساڵح نوێنەری حیزبی دێموکراتی کوردستانی ئێران لە ئامریکا بەشداری کرد و باسێکی لەسەر باروودۆخی ئێستای کوردستان، راسانی حیزبی دێموکرات و رێگەچارەی گونجاو بۆ مەسەلەی کورد هێنایە ئاراوە.\nلە سەرەتای دەسبەکار بوونی دەوڵەتی نوێی ئامریکا بەڕێوەچوونی کۆنفرانسی بەوچەشنە لە لایەن یەکێک لە گرینگترین تینک تانکەکانی ئامریکا و بە بەشداری نوێنەری وەزارەتی دەرەوەی ئامریکا و کەسایەتی و لایەنی جیاواز خاوەنی واتا و گرینگی تایبەتە.\nتەوەری سەرەکی ئەم کونفرانسە لەسەر نەتەوە جیاوازەکانی نێو ئێران و رێگەچارەی ئاشتیانە بۆ گەیشتن بە داخوازیەکانیان بوو. بە گشتی بەشداربووانی پانێلەکە یەکدەنگ بوون لەسەر ئەوەی کە فێدێراڵیسم شێوازێکە کە دەتوانێت چارەسەرێکی باش بێت بۆ گەیشتن بەو داخوازیانە.\nلەم کۆنفرانسە دا ئارش سالح نوێنەری حیزبی دێموکرات بە باس کردن لە مێژووی پێشێلکاری مافی مرۆڤ لە ئێران دا وتی کە پێشێل کردنی مافە سەرەتاییەکانی کوردەکان لە ماوەی چەند ساڵی رابردوو لە کوردستان هیچ باش بوونێکی بەخۆیەوە نەدیوە و بەردەوام روو لە خراپبوون بووە.\nهەروەها ئارش سالح وتی کە هەڵسووکەوتی نەشیاوی ئێران لە دەرەوە پێوەندی تەواوی بە کاراکتێری کۆماری ئیسلامی هەیە کە لە ئاکامی هەڵاواردن و هەوڵ بۆ تواندنەوەی نەتەوەکان هاتۆتە ئاراوە.\nنوێنەری حدکا لە درێژەی قسەکانی دا وتی کە پێویستە ویلایەتە یەکگرتوەکانی ئەمریکا بەو تێگەیشتنە بگات کە هەڵسووکەوتی مەترسیداری ئێران لە ناوچەکە و لە نێو کۆمەڵگای نێودەوڵەتی هەمان سەرچاوەی هەیە کە هەڵسووکەوتی ئێران لە پێناو کەمینەکاندا پێکدەهێنێ بۆیە رێگەچارەی کۆتایی بۆ هەموو ئەو مەترسیانەی کە لە لایەن ئێرانەوە رووبەڕووی کۆمەڵگای نێودەوڵەتی دەبنەوە هاوکاریکردنی نەتەوەکانی ئێرانە بۆ گۆڕینی ئەو کاراکتەرە. ئارش ساڵح وتی کە سیتسەمی فێدێراڵ لە ئێران دا هاوکات لەگەڵ ئەوەی کە یارمەتی بە دامەزراندنی دێموکراسی لە ئێران دەکات هاوکاتیش لە بەرژەوەندی سەقامگیری و ئاسایشی ناوچەکەدایە.\nئارش سالح پاشان بە ئاماژە بە رۆڵی رێبەری حیزب لە بزاڤی رزگاریخوازی نەتەوە بندەستەکانی ئێران دا وتی کە حیزبی دێموکرات لە سەرەتای دامەزراندنیەوە هەتا ئێستا توانیویەتی چەندین دەسکەوتی گرینگ تۆمار بکات کە لەوانە دامەزراندنی کۆماری کوردستانە. هەروەها وتی کە حدکا لە ساڵی رابردووەوە هەتا ئێستا خەباتێکی نوێی دەست پێ کردۆتەوە کە هیوایێکی زۆری بە خەڵک بەخشێوە و لاوان بەردەوام بە پیری ئەو خەباتەوە دێن. وتیشی کە حدکا تا ئێستا توانیویەتی بەشێک لە ناوچە سنووریەکانی کوردستان کونتروڵ بکات و بە نیازە لەوێوە ببێت بە نمونەی ئاڵتێرناتیڤێکی دیموکرات بۆ باری هەنووکەیی و سیستمی ئێستای دەسەڵاتداری ئێران.\nشایانی باسە ئەمە یەکێک لەو دەگمەن کۆبوونەوە و کونفرانسانەیە کە تینک تانکەکانی ئامریکا لەسەر بابەتی نەتەوەکانی ئێران رێکی دەخەن.\nلەم کۆبوونەوەیەدا نوێنەرانی لایەن و رێکخراوە جیاوازەکانی ئەمریکا و هەروەها نوێنەری وەزارەتی دەرەوە و چەند کەس لە کۆنگرەی ئامریکاوە بەشداریان کردبوو.


شەوی رابردوو لیۆنێل میسی كاپتن و ئەستێرەی یەكەمی یانەی بەرشەلۆنەی ئیسپانی لە یارییەكەی شەوی رابردووی گەڕانەوەی قۆناغی 16ی خولی پاڵەوانانی ئەوروپا بەرامبەر یانەی لیۆنی فڕەنسی ئاستێكی ناوازەی پێشكەش كرد و چەند ژمارەیەكی پێوانەیی نوێشی تۆمار كرد.\nیانەی بەرشەلۆنە بە ئەنجامی 5-1 گۆڵ لە یانەی لیۆنی بردەوە، میسیش 2 گۆڵی یارییەكەی تۆمار كردبوو.\nبە تۆماركردنی ئەم دوو گۆڵە میسی ژمارەی گۆڵەكانی لە سەرجەم یارییەكانی قۆناغی 16ی خولی پاڵەوانانی ئەوروپا كردە 26 گۆڵ و بەمەش بووە یەكەم یاریزان لە مێژووی پاڵەوانیەتییەكەدا زۆرترین گۆڵ لەم قۆناغەدا تۆمار بكات.\nدوای ئەویش كریستیانۆ رۆناڵدۆی ئەستێرەی پورتوگالی و هێرشبەری یانەی یۆڤێنتۆسی ئیتاڵی دێت كە تا ئێستا 23 گۆڵی لە قۆناغی 16 هەیە، لە ریزی سێیەمیش تۆماس مولەری یاریزانی یانەی بایرن میونشن دێت بە 12 گۆڵ.\nمیسی ژمارەی گۆڵەكانی كردە 62 گۆڵ لە كۆی 61 یاریی خولی پاڵەوانانی ئەوروپا لەنێو یاریگەی كامپ نوو، هەروەها ماوەی 11 وەرزیشی یەك لە دوای یەكیشە ئەم ئەستێرە ئەرجەنتینییە لە سەرجەم پاڵەوانیەتییەكاندا ژمارەی گۆڵەكانی لە 35 گۆڵ تێپەڕێنێ.\nبەڵام رۆناڵدۆ لە پێشەوەی میسی دێت لە تۆماركردنی گۆڵ بە رێگەی لێدانی سزاوە، كاپتنەكەی یانەی بەرشەلۆنە لە ریزبەندی دووەمی مێژووی خولی پاڵەوانانی ئەوروپا دێت كە تا ئێستا 12 گۆڵی بە رێگەی لێدانی سزا تۆمار كردووە، رۆناڵدۆش 16 گۆڵی تۆمار كردووە.


ئایا ته‌برید ئۆتۆمبێل لاواز ده‌كات؟\n23/4/2018 09:11 AM\nزۆر كه‌س به‌گومانه له‌وه‌ی ته‌برید (ساردكه‌ره‌وه‌ی ئۆتۆمبێل) كاریگه‌ری له‌سه‌ر ئۆتۆمبیله‌كه هه‌بێت به‌تایبه‌تی له كوردستان، كه هاوینان گه‌رمه‌و هه‌موومان پێویستمان به كارپێكردنی سارده‌كه‌ره‌وه هه‌یه.\n١. كۆمپیرێسه‌ری ساردكه‌ره‌وه وزه‌ی كاركردنی خۆی له مه‌كینه‌ی ئۆتۆمبێله‌وه وه‌رده‌گرێت، بۆیه ئه‌وكاته‌ی ساردكه‌ره‌وه‌ی ئیش پێده‌كه‌ین، هه‌ندێك له وزه‌ی مه‌كینه‌كه‌ی بۆ ساردكه‌ره‌وه‌كه ده‌چێت.\n٢. لاوازكردنی مه‌كینه‌ی ئۆتۆمبیل له‌لایه‌ن كۆمپرێسه‌ری ته‌بریده‌وه به شێوه‌یه‌كی به‌رچاو له ئۆتۆمبیله بچوكه‌كاندا ده‌رده‌كه‌وێت، به‌تایبه‌تی ئه‌وانه‌ی قه‌باره‌یان له 1.3 لیتر بۆ 1.8 لیتره.\n٣. له‌ناو شارو خێرایی كه‌مدا كردنه‌وه‌ی جامه‌كان باشتره له داگیرساندنی ته‌برید، به‌ڵام بۆ رێگای خێرا بیروڕای جیاواز هه‌یه كه ده‌ڵێت كردنه‌وه‌ی جام له رێگای خێراو موعه‌ده‌لدا مه‌كینه‌كه زیاتر لاواز ده‌كات له كارپێكردنی ته‌برید.\n٤. له‌كاتی كارپێكردنی سارده‌كه‌ره‌وه‌ی ئۆتۆمبیلدا به‌رێژه‌ی 5% بۆ 10% رێژه‌ی سه‌رفكردنی سوته‌مه‌نی له‌لایه‌ن مه‌كینه‌وه زیاد ده‌كات.\n٥. قایشی كۆمپرێسه‌ر په‌یوه‌سته به قایشی سه‌ره‌كی مه‌كینه‌وه، ئه‌وكاته‌ی گوشاری زیاتر ده‌خه‌یته سه‌ر مه‌كینه به شێوه‌یه‌كی ئاسایی به‌نزین زیاتر سه‌رفده‌كات واته ته‌برید مه‌كینه‌ی ئۆتۆمبیل لاوازده‌كات.\nخاك - س: ترافیک


💎 تکیه شوێنەوار و کۆنینە\nمسجد اهل سنت در شهرستان پاوە در کرمانشاه است . [ زۆرتر... 👁] ✖ ✖ ✖ 0 9 ✔ 74% ✍ ج.ع.ئـ. 12-9-2020 0:04:32


ئێران ڕێگە بە چ هاووڵاتیەکی عێراقی دەدات سەفەر بکات - Mehr News Agency\nAP ١٣٩٩ Shahrivar ٢٥ ١٠:١٩\nئەنجومەنی باڵای تەندروستی عێراق ڕایگەیاند؛\nئێران ڕێگە بە چ هاووڵاتیەکی عێراقی دەدات سەفەر بکات\nبە پێی دوایین فەرمانی دەرکراو لەلایەن ئەنجومەنی باڵای تەندروستی عێراقەوە، بڕیار درا لە ئەم هەفتەوە سەرجەم ڕێڕەوە سنوورییەکانی ئێران و عێراق بۆ بازرگانی کردن بگەڕێنەوە سەر حاڵەتی ئاسایی.\nبە ڕاپۆرتی ئاژانسی هەواڵی مێهر، بە پێی دوایین فەرمانی دەرکراو لەلایەن ئەنجومەنی باڵای تەندروستی عێراقەوە، بڕیار درا لە ئەم هەفتەوە سەرجەم ڕێڕەوە سنوورییەکانی ئێران و عێراق بۆ بازرگانی کردن بگەڕێنەوە سەر حاڵەتی ئاسایی.\nئێستا لە ڕێڕەوە سنوورییەکانی کۆماری ئیسلامی ئێران لەگەڵ هەرێمی کوردستان چالاکی بازرگانی هەیە، بەڵام هاتوچۆ موسافر بە هۆی تەشەنە سەندنی ڤایرۆسی کۆرۆنا قەدەغەیە.\nبە گەێرەی دوایین هەواڵەکان تا رێکەوتی ١٧ ی خەرمانان، چالاکی بازرگانی ڕێڕەوە باشوورییەکانی مێهران، خەسرەوی و شەلەمچە لە دوو ڕۆژ لە هەفتەوە، بۆ چوار تا پێنج ڕۆژ لە هەفتە زیادی کردووە و ڕێڕەوی سنووری سوومار و چەزابە وەکوو ڕابردوو دوو ڕۆژ لە هەفتە چالاکی دەکەن.\nلە سەرجەم سنوورەکان بە پێی بڕیاری ئەنجومەنی باڵای عێراق، کەسانی ئاسایی ئیزنی هاتوچۆیان لە ئەو سنوورگەلە نییە، جگە کەسانێک کە هاوژینیان ئێرانی بێت، کەسانێک کە دایکیان ئێرانی بێت، کەسانێک کە پێشتر دانیشتووی ئێران بوون، بازرگانگەلێک کە دەیانەوێت سەفەری بازرگانیان بۆ ئێران هەبێت، سەرمایەدانەرە عێراقییەکان، خوێندکارەکان، شۆفێری عێراقی بارهەڵگرەکان، کەسنێک کە دۆسیەی پزیشکیان لە لای پزیشکی ئێرانی بێت.


16/01/2020 745 جار خوێندراوه‌ته‌وه\nرۆژنامەی "نیویۆرك تایمز"ی ئەمەریكی بڵاویكردەوە، رۆژی چوارشەممە هێزەكانی ئەمەریكا پرۆسە سەربازییە هاوبەشەكانیان لەگەڵ هێزە عێراقییەكان دەستپێكردووەتەوە، كە لەدوای كوشتنی جەنەراڵ قاسم سلێمانی لەسەرەتای مانگی كانوونی دووەم راگیرابوون .\nرۆژنامەكە لەسەر زاری بەرپرسە سەربازییەكانی ئەمەریكاوە گواستویەتییەوە، وەزارەتی بەرگری ئەمەریكا دەیەوێت لەبواری بەرەنگاربوونەوەی ڕێكخراوی تیرۆریستی داعش لەنزیكترین كاتدا هەماهەنگییەكانی لەگەڵ سوپای عێراق دەستپێبكاتەوە، بۆ ئەوەی ئەو رێكخراوە تیرۆریستییە ئەو دۆخەی ئێستا بۆ دەستپێكردنەوەی چالاكییەكانی نەقۆزێتەوە .\nلە پێنجی كانوونی دووەم و دوای دوو رۆژ لە كوشتنی قاسم سلێمانی فەرماندەی فەیلەقی قودسی سەر بە سوپای پاسداران، ئەمەریكا پرۆسە سەربازییەكانی لە عێراق ، لەهەمان رۆژیشدا لە پەرلەمانی عێراق دەنگی لەسەر بڕیارێكدا بۆ كردنەدەری هێزرە بیانییەكان .\nدوای بڕیارەكەی پەرلەمانی عێراق ، دۆناڵد ترامپی سەرۆكی ئەمەریكا هەڕەشەی ئەوەی لە عێراق كرد ئەگەر هەر سوور بێت لەسەر دەركردنی هێزەكانی ئەمەریكا كە ژمارەیان ٥٢٠٠ سەربازە ، ئەوە سزای ئابووری بەسەر بەغدا دا دەسەپێنێت .\nرۆژی هەینی رابردووش مایك پۆمپەیۆ وەزیری دەرەوەی ئەمەریكا گوتی " هەموو سەركردە عێراقییەكان لە دانیشتنە تایبەتەكاندا پشتگیری مانەوەی هێزەكانی ئەمەریكا دەكەن ، لەگەڵ ئەوەی لەلێدوانە ئاشكراكاندا داوای دەرچوونی هێزەكانمان دەكەن ".


ئەدەبی كوردى و كاریگەرى – Denegkan\nbyعومه‌ر\tAugust 23, 2008\tئەدەب\nژانرەكانى ئەدەب بەگشتى و شیعر بەتایبەتى هەمیشە كاریگەرى نووسەرە ناودارەكانى جیهانی پێوە دەبینرێت.\nئەگەر شاعیرانى ئەمڕۆى كورد (سوهراب و فروغ و شاملۆو ئەدۆنیس و سەیاب و نووسەر گەلێكى ئەوروپى و ئەمریكى…هتد) كاریگەرییان كردبێتە نووسین و شیعرەكانیان, ئایا شاعیرانى كورد كاریگەریان لەكام نووسەرى فارس و عەرەب و جیهانى كردووە؟ یان بەمانایەكى دى لەكام دیمانەى شاعیران و نووسەرە ناودارەكانى جیهاندا بینیومانە ئاماژەیەكى كورتیش بە بوونى ئەدەبی كوردى و تەنانەت ناوێكى دیارى كوردى بكەن؟\nئەدەبی سەركەوتوو مەزن لەتەك زیندوویەتى و بەردەوامیدا رۆدەچێتە زۆربەى ئەدەبی زمانە زیندوووەكان و كاریگەرى خۆى بەجێدەهێڵێ لە هەموو ساتێكدا,بوونى كاریگەرى لە ئەدەبدا لە ئاستى نوێگەرى و تێكستى زیندوو هەمیشە بەرەهایى دەبینرێت .\nئەدەبى كوردى وەك ئەدەبێكى قەیراناوى تا هەنووكە لە نادیاریدا دەژێت ,بەردەوام نووسەرانى كوردى باكوور هێندەى لە ژێر كاریگەرى (ئۆرهان پامۆك) دا دەنووسن نیو هێندە بەختیارعەلى و شیركۆ بێكەس ناخوێننەوە.\nهەروەك چۆن لەهەرێمى كوردستاندا نووسەران و شاعیران هێندەى (مارگیز و كۆیلۆ و كازانتزاكیس) دەناسن و دەخوێننەوە و كاریگەرى كردووە لە فۆرم و تەكنیكى نووسینیان بەو ئەندازەیە (محەمەد ئوزون ) ناخوێننەوە نایناسن .لەوەش ترسناكتر و بارگاویتر بەئازارى ئەدەبی نووسەرانى بادینان و سۆران لێكگەیشتنێك نییە لە نێوانیان , نووسینەكانیان لە هەردوو لا ناخوێنرێتەوە و یەكدى ناناسن.\nناكرێت ئەوە لەیاد بكەین كە میللەتى كورد هەمیشە لە لایەن نەتەوەكانى دراوسێیەوە چەوسێنراوەتەوە , ئەم چەوساندنەوەو داگیركردنەى خاكەكەى و دابەشكردنى بەسەر چوار پارچەدا كاریگەرى نێگەتیڤى كردووەتە سەر بوونى ئەدەب و كولتوورو تەنانەت ئابوورى ژیانى نووسەران .چ جاى ئەوەى لە زۆربەى بەشەكانى دى زمانى دایكى لێ قەدەغە كراوە و ناچار كراوە بەزمانى دى بنوسێت وبخوێنێتەوە.\nئەمانە كۆى ئەو فاكتەرانەن كە رێگر بوونە لە بەجیهان ناساندنى ئەدەبی كوردى كە ببێتە ئەدەبێكى كاریگەر بۆ نووسەرانى وڵاتانى دى ,وەلێ چەند ساڵیكە هەرێمى كوردستان لە دۆخێكى تەندرووست و ئاستێكى باشدا دەگوزەرێت كەچى تا هەنووكە كێشەى زمانى ستاندارد و گرینگى نەدان بە نووسەران و هونەرمەندان لە لایەن دەسەڵاتەوە لە ئاستى باشدا نەبووە.\nنكۆڵى لەوە ناكرێت ئەدەبی كوردى لە ئاست ئەدەبیى جیهانیدا هیچى كەم نییە , وەلێ كێشەكە لەوەدایە لەناو خودى خۆماندا نەمانتوانییوە بناسرێین ,ئەوە رەخنەى كوردى نەك هەر سست و لاوازە تەنانەت لەسەرە مەرگدا دەژێت.\nتاهەنووكە ئەو رەخنانەى كە دەیبینین زۆربەیان دیدێكى هاورێیانەى لە پشتەوەیە یان هەڵگرى باكگراوندێكى توند تیژیانەن بۆ شكست و كاڵكردنەوەى ئەوى دی.\nلەم ماوەیەدا لە رۆژنامەى (ئەلحەیات) رەخنەگر و شاعیرى لوبنانى (عەبدە وازن ) نووسینێكى قەشەنك و سەركەوتووى لە سەر كتێبى (ار واح فی العراو .. انگولوجیا الشعر الكردی الحدیپ ) ى ( عەبدولا تاهر بەزرنجى) نووسیبوو, سەرسوڕمانى خۆى نیشاندابوو لە بوونى ئەو شاعیر گەلە ناسكانەو خوێندنەوەیەكى پۆزەتیڤانەى بۆ ئەو كتێبەبەگشتى و شیعرى كوردى بەتایبەت كردبوو.\nمن دڵنیام ئەگەر ماندوبوونى وەرگێر نەبووایە هەرگیز خوێنەرانى عەرەب و ئەو رۆژنامەیە ناوى ئەو شاعیرگەلەیان نەدەزانى و ئاشنا نەدەبوون بە شیعرى نوێگەرى كوردى,بۆیە جێگاى خۆیەتى دەستخۆشی لەو وەرگێڕانە بكەین كە ماوەیەكە لە زمانى كوردیەوە بۆ فارسی و عەربی وەردەگێڕن و ئەدەبی كوردى بەنەتەوەكانى دى دەناسێنن ,خۆزگە بەزمانە زیندووەكانى دى ئەدەبی كوردى بەتایبەت شیعرى شاعیرانى نوێخواز بۆ زمانە زیندووەكانى وەك ئینكلیزى و فەرەنسی و ئەڵمانى زمانەكانى دى كە گرینگە و ئەركى سەرشانى وەرگێڕەكانە بەرۆحیەتیەكى ئەدەبی خزمەت بەئەدەب و هزرى كوردى بكەن.\nPrevious پەیامى ڕاگەیاندنى دەستەى ژنانى چالاکى ڕاپەڕین\nNext ئه‌و سه‌رۆكه‌ی هه‌مووته‌مه‌نمی ژێرپێنا بوو دوو ڕۆژ له دادگا له‌ژێر پێمدابوو.


حكومه‌تی عێراق و هه‌رێم ڕێككه‌وتنێكیان له‌باره‌ی شه‌نگال-ه‌وه ئه‌نجامداوه\nتەرمی خانمە پێشكەشكارێكی ناسراوی میسری دۆزرایەوە\nدی یۆنگ یەك هەنگاو لە مانچستەر یونایتدەوە دوورە\nوته‌بێژی حكومه‌تی عێراق ئاشكرایكرد، كازمی توانیویه‌تی ڕێككه‌وتنێك له‌باره‌ی شه‌نگاله‌وه به هه‌ماهه‌نگی هه‌رێم بكات، ڕێككه‌وتنه‌كه‌شی به مێژوویی ناوبردووه كه بۆ چاره‌سه‌ری كێشه‌ی ئه‌منی و ئیداریی ناوچه‌كه‌یه.\nئه‌حمه‌د مه‌لا ته‌ڵاڵ، وته‌بێژی حكومه‌تی عێراق له تویته‌ری خۆی ڕایگه‌یاندووه، “مسته‌فا كازمی، سه‌رۆكوه‌زیرانی عێراق ئه‌مڕۆ ڕێككه‌وتنێكی مێژوویی ئه‌نجامدا، كه ده‌سه‌ڵاتی حكومه‌تی ناوه‌ندی له شه‌نگال به‌پێی ده‌ستوور باڵا ده‌كات، له ئاستی كارگێڕی و ئه‌منییه‌وه، هه‌روه‌ها ده‌سه‌ڵاتی گروپه چه‌كدارییه‌كان ناهێڵێت، شاره‌كه ئاوه‌دان ده‌كرێته‌وه و هاوڵاتییانی ده‌گه‌ڕێنێته‌وه، ئه‌وه‌ش به هه‌ماهه‌نگی له‌گه‌ڵ حكومه‌تی هه‌رێمی كوردستان”.\nئەحمەد مەلا تەڵاڵ ئاماژه‌ی به‌وه‌ش كردووه، “ئەوەی ئەوانی دیکە شکستیان تێدا هێنا، ئەم حکومەتە به چاندنی متمانەی هاوبەش و پێشکەشکردنی نیازپاکی بە پشتبەستن بە سیاسەتێکی پۆڵایین سەرکەوتوو بوو له ئه‌نجامدانی، ئه‌وه‌ش بۆ گەڕاندنەوەی ئاسایش و سەقامگیری و ئاوەدانکردنەوە بۆ شنگال و گەڕاندنەوەی هەموو خەڵکەکەی بۆ زێدی خۆیان”.\nالسيد رئيس مجلس الوزراء مصطفى الكاظمي@MAKadhimi رعى اليوم إتفاقًا تأريخيًا يعزز سلطة الحكومة الاتحادية في سنجار وفق الدستور، على المستويين الإداري والأمني، وينهي سطوة الجماعات الدخيلة، ويمهد لإعادة إعمار المدينة وعودة أهاليها المنكوبين بالكامل، وبالتنسيق مع حكومة أقليم كردستان.\n— احمد ملا طلال (@AhmadMullaTalal) October 9, 2020\nداوای بایكۆتی سیستمی ئه‌لیكترۆنی و هۆڵی خوێندن ده‌كرێت\nدی یۆنگ یەك هەنگاو لە مانچستەر یونایتدەوە دوورە 29/06/2022\nتاوانبارێك دەستگیركرا ماددەی هۆشبەری لە جەستەی شاردبووەوە 29/06/2022\nئێستا ھۆکاری ڕووخانی بارەگای لقی 5ی پارتی ئاشکرا دەکات\nسەرچاوەیەكی ئاگادار لە بەغدادەوە بۆ تۆڕی میدیایی ئێستا هۆكاری ڕووخانی بارەگای لقی 5ی پارتی ئاشكرادەكات و جەختدەكاتەوە، پارتی…\nكەشناسی زانیاریی لەبارەی بومەلەرزەكەی بەرەبەیانی ئەمڕۆوە دەخاتەڕوو\nئاسۆ كەمال بەڕێوەبەری كەشناسی و بومەلەرزەزانیی سلێمانی، ڕوودانی بومەلەرزەیەكی لە خۆرهەڵاتی كوردستان ئاشكراكرد كە بەرەبەیانی ئەمڕۆ ڕوویداوە و…\nپارێزگاری سلێمانی: ئەگەر مانگی دوو قوتابخانەکان نەکرێنەوە دوادەکەوێت بۆ مانگی سێ\nوەزارەتی پەروەردەی حکومەتی هەرێمی کوردستان، پێشنیاری کردنەوەی دەرگای قوتابخانەکانی کردووە لە سەرەتای مانگی شوباتدا، پارێزگاری سلێمانی ڕایگەیاند، ئەگەر…


كەناڵێك: سبەی سێ سەرۆكایەتییەكەی هەرێم كۆدەبنەوە، لەگەڵ سەرۆك كۆماریش كۆدەبنەوە\n2019-11-04 [01:59 AM]\nكەناڵی كوردستان24 رایگەیاند، بڕیاره سبه‌ی سێ سه‌رۆكایه‌تییه‌كه‌ی هه‌رێمی كوردستان بۆ تاوتوێكردنی پرسه هه‌نووكه‌ییه‌كانی هه‌رێمی كوردستان و عێراق كۆببنه‌وه.\nئەو كەناڵە وتیشی، دوای كۆبوونه‌وه‌ی سێ سه‌رۆكایه‌تییه‌كه، كۆبوونه‌وه‌یه‌كی دیكه‌ی فراوان به به‌شداری به‌رهه‌م ئه‌حمه‌د ساڵح، سه‌رۆك كۆماری عێراق و لایه‌نه سیاسییه‌كان به‌ڕێوه‌ده‌چێت.\nلەلایەكی دیكەوە ئەمڕۆ سه‌رۆك كۆماری عێراقی فیدراڵ، به‌رهه‌م ئه‌حمه‌د ساڵح گه‌یشته هه‌ولێری پایته‌ختی هه‌رێمی كوردستان له لایه‌ن سه‌رۆكی هه‌رێمی كوردستان، نێچیرڤان بارزانی و ژماره‌یه‌ك له به‌رپرسانی هه‌رێمی كوردستانه‌وه پێشوازی لێكرا.\nبڕیاره له سه‌ردانه‌كه‌یدا بۆ هه‌ولێر، به‌رهه‌م ساڵح له‌گه‌ڵ سێ سه‌رۆكایه‌تییه‌كه‌ی هه‌رێمی كوردستان و لایه‌نه سیاسییه‌كان، بۆ تاوتوێكردنی ره‌وشی عێراق و گۆڕانكارییه هه‌نووكه‌ییه‌كانی ناوچه‌كه كۆببێته‌وه.\nكۆبوونه‌وه‌كه له كاتێكدایه، له به‌غدا لیژنه‌یه‌كی تایبه‌ت بۆ هه‌مواركردنی ده‌ستووری هه‌میشه‌یی عێراق درووست كراوه و چاوه‌ڕوان ده‌كرێت، عادل عه‌بدولمه‌هدی سه‌رۆك وه‌زیرانی عێراق گۆڕانكاری له كابینه‌ی حكومه‌ته‌كه‌یدا بكات.\nئەم هەواڵە 4540جار خوێندراوەتەوە


لە هەفتەیەكدا شەش كۆڵبەر بوونە قوربانی – تۆڕی میدیایی خەڵک\nلە هەفتەیەكدا شەش كۆڵبەر بوونە قوربانی\n2019/06/16 - 8:51 AM\nلە ماوەی هەفتەی ڕابردوودا لانیكەم ٦ كۆڵبەر بە تەقەی ڕاستەوخۆی هێزە چەكدارەكانی ئێران لە سنوورەكانی كوردستان كوژراون و بریندار بوون.\nڕێكخراوی مافی مرۆڤی هەنگاو ئاشكرایكرد “لە ماوەی ئەو حەفتەیەدا كۆڵبەرێك لە شاری بانە بە تەقەی هێزە چەكدارەكانی ئێران كوژراوە و ٣ كۆڵبەری دیكەش لە سنوورەكانی پیرانشار و سەردەشت بریندار كراون”.\nهەروەها كۆڵبەرێك لەبانە بە هۆی تەقینەوەی مین و كۆڵبەرێكی دیكەش بە هۆی بەربوونەوە لە هەڵدێر بریندار بوون.\nهەپەگە ناسنامەی چوار گەریلای شەهیدی ڕاگەیاند


فازڵ میرانی:هیچ هۆکارێک نابینین بۆ دەستگیرکردنی د. نەجمەدین\nفازڵ میرانی، سكرتێری مەكتەبی سیاسی پارتی دیموكراتی كوردستان رایدەگەیەنمێت هیچ هۆكارێك نابینین بۆ دەستگیركردنی د. نەجمەدین كەریم پارێزگاری لەسەر كارلادراوی كەركوك، ئاماژەبەوەش دەكات پارتی هەرچی لەدەست بێت پارێزگاری لە د. نەجمەدین كەریم دەكات وەك تێكۆشەرێكی كورد.\nئاوێنە: فازڵ میرانی، سكرتێری مەكتەبی سیاسی پارتی دیموكراتی كوردستان دەربارەی ئەو دەنگۆیانەی باس لەدەستگیركردنی د. نەجمەدین كەریم دەكەن بە دەنگی ئەمریكای راگەیاندوە " ئێمە هەرچی لەدەستمان دێت پارێزگاری لێ دەکەین وەک تێکۆشەرێکی کورد وە وەک ئەوەی ئەندامێکی مەکتەبی سیاسی یەکێتی و هه‌روه‌ها پارێزگاری کەرکوک بووە کە کەرکوک دڵی کوردستان و "قیبلەی" کوردستانە، خۆ ئەگەر ڕیفراندۆم و هەڵکردنی ئاڵای کوردستان تاوان بێت ئەوا ئێمە و هەموو کوردە بەشەرەفەکان تاوانبارین با بێن دادگایمان بکەن.\nدەشڵێت "لەدوێنێوە سه‌رۆك بارزانی و کاک نێچیرڤان بارزانی ڕاستەوخۆ پاش بڵاوبونه‌وه‌ی ده‌نگۆكه لەهەوڵی چڕدان و خۆیان "لەسەر خەت-ن، وە بەڕاستی ئەوەندەی نەجمەدین بۆ یەکێتی و کەرکوکی کرد ڕەنگە ئەگەر ئێمە کورد نەبوینایە بۆ پارتی نەدەکرد، بەڵام بەکورد بونی نەجمەدین و هەڵوێستە کوردایەتیەکانی نەجمەدین ئێمە بە واجبی خۆمانی دەزانین ئەوەی پێمان بکرێت لەڕێگا یاساییەکان و کەناڵە دیبلۆماسیەکانی خۆمانەوە بەرگریمان لە کاک د.نەجمەدین کردووە و دەشیکەین".\nڤیدیۆی هەژێنەری دو منداڵی كورد لەعەفرین بڵاودەبێتەوە\nهونەرمەندێکی كوردی باكور بەتۆمەتی سوکایەتی بەئەردۆغا...\nهەشت كارمەندی رووداو لەسلێمانی دەستلەكاردەكێشنەوە


عوسمان بایدەمیر: لە مێژووی باكووری كوردستاندا هیچ حكومەتێكى توركيا بە هێندەی ئەوەی ئێستای فاشیست نەبووە | ئاژانس\nHome چاوپێکەوتن عوسمان بایدەمیر: لە مێژووی باكووری كوردستاندا هیچ حكومەتێكى توركيا بە هێندەی ئەوەی ئێستای فاشیست نەبووە\non: تشرینی یه‌كه‌م 12, 2017 In: چاوپێکەوتن, سەرەکیNo Comments\nمام جەلال ئەندازیاری گفتوگۆی نێوان حکومەتی تورکیا و کورد بوو\nعوسمان بایدەمیر، وتەبێژی پارتی دیموکراتی گەلان ״هەدەپە״ پێی وایە، پرسی ڕیفراندۆم پرسێکی تایبەت بە باشووری کوردستانە و ڕایدەگەیەنێت: ״هەرێمی کوردستان چ بڕیارێک لە بارەی چارەنووسیانەوە بدەن لە پشتیانین.״ دەشڵێت: ״لە مێژووی باكووری كوردستاندا هیچ حكومەتێكى توركيا بە هێندەی ئەوەی ئێستای فاشیست نەبووە.״\nعوسمان بایدەمیر، کە هاوکات ئەندامی پەرلەمانی تورکیاشە لە ئێستادا بۆ بەشداریکردن لە پرسەی جەلال تاڵەبانی، سکرتێری گشتیی یەکێتیی لە کوردستانە، لە چاوپێکەوتنێکی ״ئاژانس״دا سەبارەت بە پێگەی جەلال تاڵەبانی لە لای ئەوان، دەڵێت: ״مام جەلال سەرکردەی هەر چوارپارچەی کوردستان بووە، ئەو ئەندازیاری یەکەمی درووستکردنی گفتوگۆی نێوان حکومەتی تورکیا و کورد بوو.״\nئاژانس: سەرەتا دەمەوێت لە نزیكترین ڕووداوی مێژووییەوە دەست پێ بكەم كە كۆچی دوایی تاڵەبانییە، تۆ ئەوت چۆن دەبینی؟\nعوسمان بایدەمیر: مام جەلال بە تەنیا سەركردەیەكی باشووری كوردستان و بۆ باشووری كوردستان نەبوو، بەڵكو ئەو بە هۆشمەندی و فكر و تێڕوانینی خۆی بووبووە ڕێبەرێك بۆ چل ملیۆن كورد، بۆیە ئەمڕۆ ئەم شینە شینی چل ملیۆن كوردە، لە مێژوودا هەندێك كەس هەن هەرگیز لە بیر ناكرێن، مام جەلال یەكێكە لەوانە، ئەو لە ژیانیدا خەباتێكی گەورەی بۆ گەلی كورد ئەنجام دا، بەتایبەت لە نێوان لایەنە سیاسییەكانی كورد دانوستان و گفتوگۆی زۆری لە نێواندا كردن و گەیاندنی بە یەكتر، مام جەلال بۆ گەلی كورد لە باكووری كوردستان خاوەن هەوڵ و ماندووبوونێكی گەورە بوو، هەندێك مردن هەیە دەستپێكی ژیانێكی نوێیە، تاڵەبانی مرد، بەڵام بوو بە دەستپێكی ژیانێكی نوێ لەناو دڵی چل ملیۆن كورددا.\nئاژانس: بە بڕوای تۆ مام جەلال چی كاریگەرییەكی لەسەر چارەسەركردنی پرسی كورد هەبوو لە توركیادا؟\nعوسمان بایدەمیر: بۆ یەكەمجار لە مێژووی توركیادا ئەندازیاری دەستپێكردنی كۆبوونەوە و گفتوگۆ لە نێوان لایەنی كوردی و حكومەتی توركیا درووست بوو مام جەلال بوو، چونكە مام جەلال دیپلۆماتێكی هەرە زیرەك بوو لە هەموو ڕۆژهەڵاتی ناوین نەك تەنیا لە عێراق و كوردستاندا، سەیركە مردنەكەشی كۆكەرەوە بوو، هەموو لایەنەكانی چوارپارچەی كوردستان لە سلێمانی بوون، ئەوە ئەنجامی ئەو خەبات و تێكۆشانە بوو كە ئەو بۆ چوارپارچەی كوردستانی كردووە، ئەگەر وا نەبوایە تەنیا لایەنەكانی باشوور ئامادە دەبوون، ئەوە سەلمێنەری ئەوەیە مام جەلال سەركردە و ڕێبەری چل ملیۆن كورد بووە.\nئاژانس: تۆ هیچ شتێكت هەیە كە لەگەڵ مام جەلال هەتبووبێت و وەك یادگاری مابێتەوە لای تۆ؟\nعوسمان بایدەمیر: مام جەلال تەنیا خەمی سیاسەتی نەدەخوارد، بەڵكوو پێی خۆش بوو لە هەموو بوارێكدا كاری خۆی بكات و دەستی تێدا هەبێت، پێش ئەوەی نەخۆش بكەوێت جارێكیان سەردانم كرد لە سلێمانی، پرسیارێكی لێ كردم وتی: گۆڕی عائیشە شان لە چی شوێنێكە، منیش پێم سەیر بوو، وتم چۆن عائیشە شان دەناسی مامە، وتی چۆن ئەو ناناسم عائیشە شان دەنگێكی ڕەسەنی كوردییە لە باكووری كوردستانە، گۆڕی ئەو لە ئیزمیرە لە ڕۆژئاوای توركیا، پێویستە لە پاشەڕۆژدا تۆ كارێك بكەی گۆڕی ئەو بهێنیتەوە باكووری كوردستان، سەیركە فكر و بیری مام جەلال لای هونەرمەندێكی باكووری كوردستان بوو كە دەیویست گۆڕەكەی لە وڵاتی كوردستان و لەناو كورددا بێت، ئەو كاتەی من سەرۆك شارەوانیی ئامەد بووم بەڵێنم دا كتێبێك لەسەر عائیشە شان چاپ بكەم، جارێكی تر سەردانی تاڵەبانیم كردەوە كە ئەوكات نەخۆش كەوتبوو، كتێبەكەم بۆ هێنا هەستم كرد زۆر گەش و مورتاح بوو پێی، جا ئەمە بۆچی باس دەكەم مەبەستم ئەوەیە مام جەلال بیری لای هەر چوارپارچەی كوردستان بوو، هەموو هونەرمەند و ڕۆشنبیر و كەسایەتیی سیاسی و ئایینی دەناسی.\nئاژانس: ئەگەر كەمێك باسی دۆخی توركیا و كورد لەو وڵاتە بكەین، ئێستا دۆخی سیاسیی توركیا چۆن تێپەڕ دەبێت لە بەرانبەر كورد؟\nعوسمان بایدەمیر: لە مێژووی باكووری كوردستاندا هیچ حكومەتێك بە هێندەی حكومەتی ئەكەپە و مەهەپە كە ئێستا شەریكن نەژادپەرست و فاشیست نەبوون، دەركەوت هاوپەیمانییەتی ئەكەپە و مەهەپە بۆ دژایەتیكردنی هەر چوارپارچەی كوردستان بوو، نەك تەنیا لە دژی باكووری كوردستان، قسەی دەوڵەتی تورك بۆ كورد چییە، ئەوەیە كە دەڵێت نابێت كورد دایكی خۆیان ببینن، جارێكیان دادگایەك لە دژی دوو كەس بڕیاری لەسێدارەدانیان بۆ دەردەكات، پێش ئەوەی لە سێدارەیان بدەن، بە یەكێكیان دەڵێن پێش ئەوەی لە سێدارە بدرێیت دوایین داواكاریت چییە، ئەویش دەڵێت دەمەوێ دایكم ببینم، لەوەی تر دەپرسن تۆ دوادواكاریت چییە، دەڵێت دەمەوێت ئەو هاوڕێیەم دایكی نەبینێت، ئێستاش ئەكەپە و مەهەپە دەڵێن نابێت كورد دایكی خۆی ببینێت، ئێستا ڕەوشی باكووری كوردستان بەو جۆرەیە.\nئاژانس: بە پێی قسەكانت بێت توركیا هیچ مەرامێكی نییە لەگەڵ كورد ئاشتی دەست پێ بكات؟\nعوسمان بایدەمیر: مەسەلەی چارەسەركردنی پرسی كورد لە لایەن حكومەتی ئەكەپە و مەهەپە بوونی نییە، لە ئێستادا بە لانی كەمەوە هەشتا سەرۆكشارەوانی لە زیندانن، هاوسەرۆكی ئێمە لە زیندانە، دە پەرلەمانتارمان لە زیندانە، پێنج هەزار ئەندامی ئێمە لە زینداندان، بە دەیان شار و شارۆچكەی باكووری كوردستان وێران كراون، ئەمە لە پێناو چی، تەنیا لە پێناو ئەوەی ڕۆژئاوای كوردستان نەبێتە خاوەنی دەسەڵات و وڵاتی خۆی، پێشتر حكومەتەكانی ئێران و توركیا و عێراق دژی یەكتر بوون، دوای ڕیفراندۆم هەرسێكیان بوونە یەك لە دژی كورد.\nئاژانس: ڕەخنەیەك هەیە دەڵێت كە گەلی كورد لە باكووری كوردستان تا ڕادەیەك بێدەنگە لە بەرانبەر گرتنی هاوسەرۆك و پەرلەمانتار و شارەدارییەكانی هەدەپە، ئێوە دەڵێن چی؟\nعوسمان بایدەمیر: نا وا نییە خۆپیشاندانێكی زۆر گەورە ئەنجام درا لە باكووری كوردستان، بەداخەوە ماوەی دوو ساڵە شەڕ و زوڵمێكی گەورە لەسەر گەلی كورد لە باكووری كوردستان جێبەجێ دەكرێت، لە كاتی بەڕێوەچوونی ڕیفراندۆمی دەستوور گەلی ئێمە نزیكەی لە سەدا هەشتای لە بەرانبەر ئەو زوڵم و زۆردارییەی دەوڵەت و لە دژی گرتنی هاوسەرۆكی پەرلەمانتارانی ئێمە وتی نا، لەمە زیاتر ناڕەزایەتی و خۆپیشاندان شتێكی گەورەتر نییە.\nئاژانس: ئێوە گەشبینن بەوەی جارێكی تر پڕۆسەی ئاشتی لە توركیا دەست پێ دەكاتەوە؟\nعوسمان بایدەمیر: ئەمە بە ڕێككەوتنی كوردەوە گرێ دراوە، ئەگەر گەلی كورد لە هەر چوارپارچەی كوردستان ڕێك بكەون و یەكڕیز و تەبا بن، لەسەر پڕۆژەیەكی نەتەوەیی ڕێك بكەون و كۆنگرەی نەتەوەیی درووست بكرێت، پڕۆسەی ئاشتی لە توركیا دەست پێ دەكاتەوە.\nئاژانس: هیچ زانیارییەكی نوێ هەیە لەسەر ئازادكردنی یان نەكردنی سەڵاحەدین دەمیرتاش؟\nعوسمان بایدەمیر: تا ئێستا نییە، ڕۆژبەڕۆژ فشاری سەر پەرلەمانتارانی ئێمە زیاتر و قورستر دەبێت بۆ ئەوەی زیندانی بكرێن، ڕەنگە منیش ڕۆژێك بێت زیندانی بكرێم، دەبێت ئێمەش وەك تورك و عەرەب و فارس مافی هەبوونی خۆمان هەبێت، واتە یان ئازادی یان ئارامی، بۆ ئەوەش ئێمە ئامادەین.\nئاژانس: تۆ كە ئێستا لە سلێمانیت دادگای توركیا بڕیاری دا تۆ بۆ ماوەی ساڵ و نیوێك زیندانی بكرێیت، هەڵوێستی تۆ چییە لەسەر ئەو بڕیارە؟\nعوسمان بایدەمیر: ئەوان دەڵێن دەبێت ئێوە ببن بە كۆیلە، ئێمەش دەڵێین نەخێر، ئێمە نابینە كۆیلەی كەس، برایەتی سەر سەر و سەر چاوان و وەكو یەكی و دۆستایەتی سەر سەر و سەر چاوان، بەڵام ئێمە كۆیلەیەتی قبووڵ ناكەین و نابینە كۆیلەی هیچ كەسێك.\nئاژانس: ئەو وتارەی تۆ لە پەرلەمانی توركیا كاردانەوەی زۆری لێ كەوتەوە، لە لای پەرلەمانتارە توركەكان چۆن سەیر كرا؟\nعوسمان بایدەمیر: لە دوای ئەم وتارەی لە پەرلەمان پێشكەشم كرد داوای زیندانیكردنی حەڤدە مانگ لە دژی من كراوە، منیش وتم نەك حەڤدە مانگ حەڤدە ساڵیش زیندانی بكرێم لەسەر هەمان قسەكانی خۆمم كە لە پەرلەمان كردم، چونكە ئەم قسانە حەقیقەتی میللەتێكە، من خزمەتكاری میللەتی خۆمم لە هەر چوارپارچەی كوردستان، نەك هەر لە باكووری كوردستان، یەك داواكاریی من لە خودای گەورە ئەوەیە شەو و ڕۆژ داوای لێ دەكەم هەتا لە ژیان ماوم لەناو میللەتی خۆم و بەرانبەر میللەتی خۆم ڕووسارد و ڕووزەرد نەبم، لە دوای ئەوە هەرچی زەخت و ئازارێك تووشی ببم كێشە نییە، تەنیا ڕووزەردی میللەتی خۆم نەبم و لە ئاست داواكارییەكانی میللەتی كورددا بم و لە ئاست داوای خوێنی شەهیدەكانی ئەم میللەتەدا بم، هەر كەس بە خزمەتی میللەتی خۆی زیندوو دەمێنێت.\nئاژانس: بەشێك لە وتارەكەت باسی ڕیفراندۆمی هەرێم بوو، قسەی تۆ لەسەر ڕیفراندۆمەكە چییە، پێت وایە ئێستا كاتی خۆی بوو؟\nعوسمان بایدەمیر: باشووری كوردستان و ڕۆژئاوای كوردستان و ڕۆژهەڵاتی كوردستان سیاسەتی خۆیان هەیە، ئەمە شتێكی ناوخۆیی باشوورە، ئێمە دەست لەو سیاسەتە وەرنادەین و بۆ خۆیانی جێ دەهێڵین، قسەی ئێمە ئەوەیە گەلی ئێمە لە باشووری كوردستان چی قبووڵە و چی بۆچوونێكی هەیە ئێمە پشتگیریی ئەوە دەكەین، من داوا لە هەموو جیهان و هەموو جیرانی كورد دەكەم ڕێز لە ئیرادەی گەلی كورد بگرن، بۆیە ئەمە پرسێكی ناوخۆیی باشوورە و كاری لایەنە سیاسییەكانی باشووری كوردستانە، گەلی باشوور هەر بڕیارێكی هەبێت ئەوە لای ئێمە قبووڵە و لەسەر سەرمانە.


هەوڵی کۆماری ئیسلامیی ئێران بۆ کۆنترۆلکردنی ئینتێرنێت – کوردستان و کورد\nبەرواری بڵاو کردنەوە 2021/06/12\nپڕۆژەی ئێران کڵاود، زۆر بە خیرایی لە ناوەندە ئیتلاعاتییەکانی ئێراندا خەریکی جێبەجیکردنە و کۆماری ئیسلامی دەیهەوێت بە شێوەی کۆرەی باکوور سێخوڕیی لەسەر ئینتێرنێت بکا.\nکۆمپانیای ئاروان کڵاود، سەر بە هێلدینگ فەناپ کە لەژێر چاوەدێری ڕاستەوخۆی عەلی خامنەیی و لەلایەن محەممەد جەواد ئازەری جەهرومی بەڕێوە دەچێ، زۆر بە خێرایی خەریکی جێبەجێکردنی پڕۆژەیەکە لەژێر ناوی” ئێران کڵاود” و دەیهەوێت چاوەدێری هەموو تۆڕە کۆمەڵایەتییەکان بکا.\nپڕۆژەی ئێران کڵاود لە چوارچێوەی بەربڵاوکردنی” شەبەکەی میللی ئیتلاعات” بەرپرسانی کۆماری ئیسلامیی ئێران دەس‌ئاوەڵا دەکا کە ئینتێرنێتی جیهانی دابخەن و لە ئێراندا، تەنیا لە ئینتێرنێتی نێوخۆیی کەڵک وەربگیرێت.\nکۆمیتەی زانیارییەکانی ئەمریکا، پێشتر لە راپۆرتێکدا رایگەیاندبوو کە هەکێرەکانی” ئاروان کڵاود” بە فەرمانی عەلی خامنەیی هێرشێکی سایبێری بەربڵاوی کردۆتە سەر پڕۆسەی هەڵبژاردنەکانی ٢٠٢٠ی سەرۆککۆماری ئەمریکا.


ئاگر و سوتاندن، له ئه‌فسانه و مێژووه‌کاندا.\nئه‌فسانه‌کان ده‌گێڕنه‌وه :\nتایتانێک هه‌بووه به‌ناوی (برۆمیسۆس) ،مرۆڤی زۆر خۆش ویستوه ، بۆ ئه‌وه‌ی له نه‌مان و قڕ بوون بیپارێزێت ، فێری نهێنی کاری خوداوه‌نده‌کانی کردووه ، ئه‌و کاره یاساخ بووه زینده‌وه‌ری فانی فێری ببێت . ئه‌ویش ( ئاگر) کردنه‌وه بووه .\nهه‌ر له‌و سۆنگه‌یه‌وه (برۆمیسۆس) ، له لایه‌ن (زیۆس)ی گه‌وره‌ی خواوه‌نده‌کانه‌وه له سه‌ر ئه‌و سه‌رپێچیه‌ی  سزا ده‌درێت. به‌وه‌ی له‌سه‌ر تاشه‌به‌رده‌کانی چیا سه‌خته‌کانی قه‌فقاسیا به زنجیرێک هه‌ردو ده‌ستی ده‌به‌سترێته‌وه ، به‌ڕۆژ هه‌ڵۆیه‌کی مه‌زن دێت جگه‌ری ده‌خوات و به‌شه‌ویش جگه‌ری ساخ ده‌بێته‌وه ، بۆ دووباره کردنه‌وه‌ی سزاکه‌ی .\nبه دیوی مێژووی مرۆڤایه‌تیش دا:\nسه‌ره‌تا له‌پێش داهاتنی (ئاگر)دا ، مرۆڤ زۆر ده‌سته‌و سان و بێده‌سه‌ڵات بوو.\nنه‌خۆی له سه‌رما بۆده‌پارێزرا ، نه‌ده‌یتوانی خواردنی خۆش و به‌سود بخوات.\nله‌و سه‌رده‌مه‌دا ، مرۆڤ له‌گه‌ڵ مرۆڤێکی تر ، یان گیاندارێکی به‌هێزدا ، توشی ململانێ بهاتایه ؛ مه‌رج نه‌بوو هه‌مو جارێک به مه‌رگ کۆتای بێت ، به‌ڵکو به هه‌ڵهاتن یان به‌زینێکی کاتی ململا نێکه ته‌واو ده‌بوو . تائه‌و کاته‌ی فێری (ئاگر) کردنه‌وه بوو.\nفێری ده‌سته‌مۆ کردنی هێزێکی نوێ بوو، بۆ گوڕینی ژیانی ، به‌دو دیوی پێچه‌وانه‌ی یه‌کتردا ، مێژوو سه‌ربوردێکی گێرانه‌وه‌ی ئه‌و دیوانه‌یه .\nدیوێکی ئاوه‌دانکارو پێکه‌وه‌نانی شارستانی ؛ دیوێکی تری وێرانکار و مه‌رگبار .\nلێره‌وه چیرۆکی گه و‌ره بوونی ده‌سه‌ڵاتی( تاک) و (گروپ) ده‌ست پێ ده‌کات .\nبه‌خێرای تێ ده‌په‌ڕم به‌سه‌ر په‌یدا بوونی ( ئاگر) له‌مێژووی مرۆڤایه‌تیدا . هه‌ر له سوتاندنی پلو پوشه‌وه بۆ سوتانی دارو ڕۆنی گیانه‌وه‌ر و ڕۆنی ڕوه‌کی ، تادۆزینه‌وه‌ی شۆره‌و گۆگردی پێکهاته‌ی باروت ، دۆزینه‌وه‌ی خه‌ڵوزی به‌ردو تاده‌گات به ده‌رهێنانی په‌ترۆل و تادۆزینه‌وه‌ی وزه‌ی وێرانکاری نێوان گه‌ردیله ئه‌تۆمیه‌کان ، ئه‌گه‌ر ئه‌میش به‌دوا داهێنانی ئاگر حساب بکرێت .\nبۆ ئه‌وه‌ی بگه‌مه وه سه‌ر دنیای بچوک و خۆماڵی کوردی ؛ هه‌تا سه‌ره‌تای سه‌ده‌ی بیستیش ،(پوشوی داری بی) و (چه‌ماخ) و (به‌رده ئه‌ستێ) سه‌ڕچاوه‌ی سه‌ره‌کی ئاگر کردنه‌وه بوون .(*)\nدیوی شارستانی (ئاگر) له دنیای کوردی دا ؛ له نێو کوانوی ئاشپه‌زی و کوره‌ی ئاگری ژێر کڵاو ڕۆژنه‌و زۆپای گه‌رم کردنی ژورو وه‌تاغی ماڵو منداڵ تێپه‌ڕی نه‌کردبوو .\nچه‌رخ یان فه‌نده‌کی نه‌وتی و شخارته و شه‌مچه‌ی سوتاندن له‌سه‌د ساڵی پێشوتردا زۆر به‌ناوازه‌یی لای تاکێکی زه‌نگین و نوێخواز بینراوه .\nوه‌لێ مێژووی وێرانکاری ، خانه سوتاندن و ئاگر به‌ردانه ئاوه‌دانی ، قه‌ڵه‌مڕه‌وی ده‌سه‌ڵات و میرنشینی کوردی ، له دژی میرنشینه کورده تری دژبان و دراوسێی گه‌لێک کۆنه ، به‌چه‌نده‌ها سه‌ده له‌پێشین و بگره هاوشانین به مێژووی کاری سوتاندن و سوتماگکاری ئیمپراتۆره‌کانی ده‌ورو به‌ری .\nنه‌خێر له و مێژوووه‌دا (نه‌قسی به‌جێمان) نه‌یگرتوینه‌ته‌وه .\nبه‌ورد کردنه‌وه‌ی زیاترو بۆ مێژوویه‌کی ناوخۆیی تر :\n(مێژووی سوتاندنی ماڵه‌جوتیاری ناحه‌زو نابه‌دڵی ئاغاو ده‌ره‌به‌گ و خانه ، کورده‌کان بۆ چه‌نده‌ها سه‌ده و تاناوه‌نده‌کانی سه‌ده‌ی بیست ته‌مه‌نی به‌رکه‌ماڵی هه‌یه ، دواتریشی ده‌وڵه‌تی سه‌رده‌ست بۆ هه‌نوکه بۆی ته‌واو کردوین .\nنه‌ک مێژوو چیرۆک و حیکایه‌تی دێرینه‌ی کوردی شاهیدی هه‌مو سوتاندنه ئاسایی و سونه‌تیه‌کانی ماڵه وه‌رزێر و جوتیاره سه‌رکێش و نه‌کڵۆک و یاخیه‌کانن ، ئه‌وانه‌ی ناجۆر بوون به‌ده‌سه‌ڵات و قه‌ڵه‌مره‌وی ئاغاو به‌گ و خان و شێخه‌کانیان.\nله‌و شوێنانه‌دا ، سوتاندنی ماڵ ،واتای پاک کردنه‌وه‌ی دێ و ده‌ڤه‌رێک له‌ناحه‌زو نه‌خواستراو ،یان ته‌خت کردنی کۆسپی به‌رده‌میده‌سه‌ڵاتدار به‌ئاسانترین شیوه .\n(ئاگر) ئاسان که‌ر یان ، باشترین مه‌ئمورێکه بۆ کارێكی ئاڵۆز .\n(ئاگر) هه‌موشت ده‌کات به (خۆڵه مێش) .\n(خۆڵه‌مێش) یش برای (خاک) ه و گه‌ڕانه‌وه‌یه بۆ سه‌ره‌تا .\nسوتاندن ، ئه‌رکی(کوشتن) و له(گۆڕنان) کورت ده‌کاته‌وه .\nخۆ ئه‌گه‌ر (قاین)ی کوڕی باوکه ئاده‌م ، کاری سوتاندنی بزانیایه ، هه‌رگیز لاشه‌ی کوژراوی (هابیل) برای لێ نه‌ده‌بوو به ته‌وق .\nبه‌هه‌ر حاڵ ، ئه‌وانه قسه و باسی پشتی سه‌ده‌کانی تاریکین .\nکورد ده‌بووایه له‌م سه‌ده‌ی بیست و یه‌که‌دا ، ده‌سبه‌رداری (سوتاندن) و کاری پریمتیڤیانه‌ی (ئاگر) ببووایه‌ته‌وه .\nبه‌ڵام ئه‌وانه‌ی له سه‌رده‌می گڵۆبالیزه کردن دا ، (ئایکۆنی پیرۆز) دروست ده‌که‌ن . هه‌میشه بۆ پاک ڕاگرتنی (پیرۆزکراو)ه‌که‌یان ، پێویستیان به (ئاگر و سوتاندن) ده‌بێت .\n(*) که‌ره‌سته‌کانی ئاگر کردنه‌وه بوون له‌و کاتانه‌دا ، که‌بریتی بووه له (پوشو) له جۆرێک له ده‌ردراوه‌ی داری( بی) پێکهاتوه که له‌شێوه‌ی قارچکی وشک کراوه‌ی سه‌رئه‌و جۆره داره به‌رهه‌م هێنراوه ، (به‌رده‌ئه‌ستێ) جۆرێک به‌ردی زۆر سه‌خت بووه که‌به‌ردێکی بۆری سه‌وزباوه و هه‌سانی چه‌قۆ تیژ کردنیشی لێ پێک هێنراوه . (چه‌ماخ) پارچه‌یه‌ک ئاسنی پۆڵا بوو له شێوه‌ی سێگۆشه‌دا ده‌خرایه نێوان سێ په‌نجه‌ی ده‌سته‌وه به پیاکێشانی به به‌رده‌ئه‌ستێکه‌دا که‌پوشوی داربیه‌که‌ی به‌ده‌سته‌که‌ی تر پێوه نوسێنرابوو ئیتر پریشکی ئاگری لێ ده‌بووه پاش چه‌ند جار له‌یه‌کدانی ده‌بوو به‌هۆی داگیرسانی دار پوشوه‌که ، به‌وه بزیسکێکی سه‌ره‌تایی ئاگر به‌رهه‌م ده‌هات ده‌خرایه سه‌ر توتنی( قه‌نده) وه‌کو پایپی سه‌رده‌م جگه‌ره‌کێش ده‌یکێشا و یان به‌هۆی پوشی ئاساییه‌وه ده‌گه‌شێنرایه‌وه بۆ ئاگری پێویستی له‌ده‌روماڵی ئه‌و سه‌رده‌مه .


بەم نزیكانە دەست دەكرێتەوە بە ئەنجامدانی دوو پڕۆژەی كارەبا لە سۆران | دەزگاى زارى کرمانجى\nبەم نزیكانە دەست دەكرێتەوە بە ئەنجامدانی دوو پڕۆژەی كارەبا لە سۆران\nزاری كرمانجی-سۆران: دوای ئەوەی بەردی بناغەی ئەنجامدانی دوو پڕۆژەی كارەبا لە سۆران دانرا، بەهۆی رێكارەكانی خۆپارێزی لە ڤایرۆسی كۆرۆنا كارەكان راگیراون و لە ئایندەیەكی نزیك دەست بە ئەنجامدانی ئەم پڕۆژانە دەكرێتەوە.\nفەیسەل حوسێن، بەڕێوەبەری دابەشكردنی كارەبایی سۆران، رایگەیاند " دوای دەرچوونی رەزامەندی بە چاودێری سەرۆكی حكومەتی هەرێمی كوردستان، بە بەشداری وەزیری كارەبا و ژمارەیەك لە بەرپرس و لایەنە پەیوەندیدارەكان بەردی بناغەی دوو پڕۆژەی كارەبا لە شاری سۆران دانراوە، لەوانە دانانی هێڵێكی 132 كەی ڤی و گۆڕینی تەلی نێوان ( شەقڵاوە- سۆران ) و فراوانكردنی وێستگەی كارەبای شارەكە و بەگوژمەی 6.700.050 ملیۆن دۆلار كە لەماوەی 180 رۆژدا لەلایەن كۆمپانیای هیرۆ جێبەجێ دەكرێت، هەروەها وەزارەتی كارەبا گرێبەستێكی واژووكردووە بەشێوەی وەبەرهێنان بە گوژمەی 250 ملیۆن دۆلار بۆ بەرهەمهێنانی 100 مێگاوات كارەبا لە ئاو كە لەلایەن هەردوو كۆمپانیا (ئاریان ئیندەستریت- ئوسترالی و strong oil) لەماوەی 18 مانگ جێبەجێ دەكرێت".\nئەوەشی ئاشكرا كرد " بەهۆی بڵاوبوونەوەی ڤایرۆسی كۆرۆنا، لەكاتی خۆی نەتوانراوە دەست بەم پڕۆژانە بكرێت و كارەكانیان راگیراوە، بەڵام بەم نزیكانە دەست دەكرێت بەكارەكانی لەلایەن كۆمپانیاكانی ناو براو هەردوو پڕۆژەكە جێبەجێ دەكرێن، بە تەواوكردنیان، تا راددەیەكی باش كێشەو گرفتەكانی كارەبا لە سنوورەكەمان چارەسەر دەكرێن.


بۆچی بەها نەماوە؟\n07:24 - 29/04/2021\nبە مەبەست بەها باڵاکان لەم کۆمەڵگەیە دەستێنرێتەوە و میللەت لەناو تەنگەژە و گرفت و نیقاشی بێمانا دەخزێنرێت.\nگرفتی گەورەی ئێمە زۆرتر لەم ماوەیەدا لە تۆڕە کۆمەڵایەتییەکان زەق بووە و دەرکەوت کە ئێمە لە چ دۆخێکداین؟ لە چ سەردەمێکی بێ بەهاکردنداین؟ چ کارەساتێکی گەورەمان خولقاندوە؟ ئەمانە دەری دەخات ئێمە دوای جەنگ و دوای چارەکە سەدەیەک لە فەرمانڕەوایی خۆبەخۆ، نەمانتوانیووە کەسێتی تاک لە کۆمەڵگەدا بنیات بنێین. نەمانتوانیووە پەروەردەیەکی دروست پێشکەش بە کۆمەڵ بکەین و تاک بە دروستی و بە دیدێکی گەورە گۆشبکەین و ئامادەسازیی بکەین بۆ داهێنان و بەرەوپێشچوونی وڵات.\nتەنها لەوە بڕوانی کە میللەتێکی پێنج ملیۆنی چۆن دەبێ نەتوانێ داهێنانێکی گرنگ پێشکەش بە مرۆڤایەتی بکات؟\nیاخود وەک بەکاربەر بمێنینەوە و بە فیعلی وەک میللەتێکی تەمەڵ، پشت ئەستوور بە نەوت، بێکار بین و چاومان لە کەوتنە خوارەوەی سێوەکەی نیوتن بێت، بەراستیش هەرئەوە کارەساتەکەیە کە ئێستا لە بێکاریداین و کاتمان زۆرە بۆ بەگژداچوونەوەی یەکتر، خۆمان داوەتە دەست قەدەری سۆشیال میدیا و خۆبەتاڵکردنەوە و روبەڕوبونەوەی یەکتر، لە کاتێکدا زۆربەمان ناشزانین، بۆ بەگژ یەکتریدا چوینەتەوە و کێشمەکێشی یەک بۆ دەکەین؟\nهەرچییەک کە دەخولقێت، بەرهەمی بیر و هزری خۆماڵی خۆمانە.\nخۆمان خولقێنەری ئەم دۆخی دڕدۆنگییەی کۆمەڵین، هەر لەبەر ئەوەش تیماری برین و چارەسەری راستەقینە لە دەستی ئەو شۆڕشەدایە کە دەبێت وەک ئەڵتەرناتیڤ و رێگەچارە پەنای بۆ بەرین، تا رێنسانسی کۆمەڵایەتی و ئابووریی و سیاسی و کەلتوری پێبکەین و گۆڕانێکی ریشەیی لەم کۆمەڵگەدا بکەین. ئەگەرنا لەناو بازنەی تەنگەژەدا دەمێنینەوە و هیچ بەهیچ ناکەین.\nبرینە قوڵەکە ئەوەیە کە بە فیکری (ماکیاڤیلی) کە شێوازێکی تەقلیدییە بۆ بەڕێوەبردنی حکوم، ئێمە وەک کائینی مێگەل ئاراستە دەکرێین، دیقەت لەوە بدەن چرکەسات، چارەنووسی ژیانمان دیاریی دەکات.\nهەر لەبەرئەوە واچارەکە سەدەیەکە بە تێزی قەیران یەکسانە بە قەیران و تەنگەژە، بەردەوامی دەدەین و گرفت و ناکۆکی و دژایەتی بۆتە کەلتورمان.\nوەک ئەو قسە باوەی کەدەڵێت: خێر لە جەنگ و نائارامی و دڕدۆنگیدایە، لەژیانی کۆمەڵایەتیمان ئەوە زۆرتر دەردەکەوێت، کە بەماسکەوە جەنگی شکاندن دەکەین و لە روشدا باوەش بۆ یەک دەکەینەوە، ئەمە کەلتورێکی ترسناکی خراپە، دوورە لە عورفی کۆمەڵایەتیمان.\nوەک چۆن کۆمەڵناسی عیراقی (عەلی وەردی) باس لە دووفاقیی کەسایەتی تاکی عیراقی دەکات، ئەو دووفاقییە ئێستا هۆی هەیە. بۆ خۆدەرخستن و بێ بەهاکردن، ئەو دیدە مەترسیدارە، چونکە دەرفەت بۆ وجودی تاک لە کۆمەڵ و دەربڕینی رای گشتی ناهێڵێتەوە، وادەکات کە بەگشتی ئینسان گەلێکی خاڵی بین لە بەها باڵاکانی کۆمەڵ.\nسیناریۆکان لێرە خەریکە ژیان ئاراستە دەکەن، نازانین سبەی چیتر دەگوزەرێت و چ نالۆژیکیەکی بێ نرخ خۆی دەسەپێنێت؟


سەرۆکی تورکیا ڕەجەب تەیب ئەردۆگان وتی وەها پێشبینی دەکرێت هەتاوەکو مانگی چواری ساڵی 2020 دانانی سیستمی بەرگری موشەکی ئێس 400ی ڕوسی تەواو ببێت.\nلە ماوەی چوار ڕۆژی ڕابردوودا تورکیا بەشەکانی سیستمە ڕوسییەکەی وەرگرت.\nئەم گرێبەستەی تورکیا لەگەڵ ڕوسیادا گرژی خستە نێو پەیوەندییەکانی نێوان واشنتن و ئەنقەرەوە، ئەمەریکا دەڵێت ئەو سیستمە بەرگرییە موشەکییە لەگەڵ سیستمە بەرگرییەکانی هاوپەیمانێتی ناتۆدا یەک ناگرێتەوە و مەترسی دەبێت بۆ سەر فڕۆکە جەنگییە ئێف 35 ە کانی ئەمەریکا، هەروەها بەرپرسانی ئەمەریکا دەڵێن ئەم هەنگاوەی تورکیا لەوانەیە ببێتە هۆی ئەوەی سزا بسەپێنرێت بەسەر تورکیادا.\nئەردۆگان لە فڕۆکەخانەی ئەتاتورک وتی هەشت فڕۆکە بەشەکانی سیستمە ڕوسییەکەیان گواستۆتەوە و زیاتریشمان پێدەگات.\nوتیشی " بە ویستی خوا هەتاوەکو مانگی چواری ساڵی 2020 لە شوێنەکانی خۆیان جێگیر دەکرێن."\nوتیشی " سیستمی ئێس 400 بەهێزترین سیستمی بەرگری موشەکییە لە بەرەنگاربوونەوەی ئەوانەی کە دەیانەوێت هێرش بکەنە سەر وڵاتەکەمان، ئینشالله وەکو وەبەرهێنانێکی هاوبەش ئەوە لەگەڵ ڕوسیادا دەکەین، بەردەوامیش دەبین."\nلەلای خۆیانەوە بەرپرسانی ئەمەریکی وتیان ئەگەری هەیە تورکیا لە پڕۆگرامی وەبەرهێنانی فڕۆکەی جەنگی ئەمەریکی ئێف 35 دووربخرێتەوە کە ئەو فڕۆکانە لە توانایاندا هەیە خۆیان لە ئامێرە ڕادارەکان بشارنەوە، ئەوەش مانای ئەوەیە تورکیا بەشێک نابێت لە پڕۆسەی وەبەرهێنان و کڕینی ئەو جۆرە فڕۆکە جەنگییانە ک پێشتر داوای کردووە بیانکڕێت.


عیماد عه‌لی: ریفرادنۆم له نێوان پشتگیری و دژایه‌تیدا. – WTARIKURD\nئه‌وه‌ی له‌م چه‌ند رۆژه كه‌مه‌دا بینیمان زۆرینه‌ی خه‌ڵك له نێوان پشتگیری كردن و دژایه‌تی ره‌های ریفراندۆم بوون، به دانانی مه‌رج بۆ پیاده‌كردنی پرسه‌كه له لایه‌ك و به‌حزبیكردنی بێ قه‌یدوشه‌رت له لایه‌كی تره‌وه بۆچونه‌كان ده‌رده‌كه‌وتن . ئه‌وه‌ی جێگه‌ی دڵته‌نگیه ته‌نها له روانگه‌ی حزبایه‌تی و ئینتیمای هه‌مه‌جۆری له‌خوارگیانی نیشتمانیه‌وه قسه له‌م پرسه نه‌ته‌وه‌ییه یه‌كلاییكه‌ره‌وه ده‌كرێت و، هه‌ر یه‌كه‌و به پشتخانی ئایدیۆلۆجی و حزبی تایبه‌تی خۆیه‌وه هه‌ڵوێست ده‌نوێنێت . پرسیاره‌كه له‌وه‌دایه كه ئایا وه‌ك سیاسه‌ته نێوخۆیی و ململانێی حزبیه‌كه مامه‌ڵه له‌گه‌ڵ ئه‌م بابه‌ته هه‌ستیار و چاره‌نوساز و ستراتیجیه‌دا له لایه‌ن هه‌موانه‌وه‌بكرێت یان به‌كاردانه‌وه‌ی هه‌مه‌جۆر و به راوبۆچونی پێشوه‌خته و هه‌ڵوێست و په‌یوه‌ندیه حزبی و كه‌سیه ناكۆك و ئاڵۆزه‌كان لێی بروانین؟\nسێ راوبۆچون هه‌ن:\nیه‌كێكان: به ره‌هایی و بێ مه‌رج و له پێناو هه‌ندێك مه‌به‌ستی حزبی و شه‌خسی ته‌سك و خۆقوتاركردن له قه‌یرانه‌كان و به مه‌به‌ستی ده‌رچون به روویه‌كی سووره‌وه له‌م وه‌زعه‌ی كه كوردستانی تێخستووه و به ته‌نها و دوور له خوێندنه‌وه‌ی ئه‌گه‌ره‌كان و به‌م زه‌مینه زۆرناله‌بار و لاواز و پر مه‌ترسیه‌دا به‌هه‌ر نرخێك بێت ده‌یه‌وێت ریفراندۆمه‌كه بكات؛ بێ ئه‌وه‌ی نه‌رێنیه‌كانی پشت ئه‌م هه‌ڵوێسته و پاش ئه‌نجام دانی ئه‌م یرۆسه‌یه بخوێنێته‌وه و ته‌نها به ته‌كتیكی رۆژانه‌وه مامه‌ڵه‌ی له‌گه‌ڵدا ده‌كات، جا ئه‌گه‌ر ریفراندۆم له پێناو ریفراندۆمدا بێت به‌ته‌نهاش و هیچ هه‌نگاوێكی له‌مه‌ر سه‌ربه‌خۆیی به‌دوایدا نه‌یه‌ت ئه‌و پشتی ریفرادنۆمه‌كه‌ی له باری حزبیه‌وه مه‌به‌سته نه‌ك ده‌رئه‌نجام و ئه‌ركی راسته‌قینه‌ی پاش ریفراندۆمه‌كه.\nدووه‌میان: خوازیاری پیاده‌كردنی پرۆسه‌كه‌ن به‌و مه‌رجه‌ی بۆ سه‌ربه‌خۆیی بێت و بۆ مه‌رامی حزبی و خۆڵ كردنه چاوی خه‌ڵك و بۆ ئاامانجی ته‌سكی ململانێ نێوخۆییه‌كان و خۆ قوتار كردن له زه‌لكاوه هه‌مه‌چه‌شنه حزبیه‌كان نه‌بێت، كه به دروستكردنی ئه‌م قه‌یرانه زۆر ئاڵۆزانه‌وه خه‌ڵكیان توشی نه‌هامه‌تی كردووه و ته‌نها مه‌به‌ست و هه‌ڵوێستی ئه‌م جۆره خه‌ڵكانه له روانگه‌ی به‌رژه‌وه‌ندی باڵای گه‌ل و دوارۆژ و ئاواته‌كانی شه‌هیدانی گه‌لی كوردستان و ئه‌ركه نیشتمانی و نه‌ته‌وه‌كه‌یه، ئه‌مانه‌ش چه‌ند جۆرێكن له خه‌ڵكی رۆشنبیری بێلایه‌ن و تاكوته‌رای دڵسۆزی خه‌باتگیر و به‌شێك له كادرانی هه‌ندێك له حزبه‌كان كه ده‌یانه‌وێت له‌م باره‌وه به میانره‌وی پرسه‌كه یه‌كلایی بێته‌وه و دوار ۆژی میله‌ت نه‌بێته قوربانی هه‌نگاوێكی هه‌ڵه‌ی ئه‌م و ئه‌و كه‌سی بێت یان حزبی و به تۆكمه‌یی پرۆسه‌كه ئه‌نجام بدرێت.\nسیێه‌میان: ئه‌میش به بۆچونی حزبی ته‌سك و به كاردانه‌وه‌ی ئه‌وه‌ی به پشتخانی ئایدیۆلۆجی و حزبی و هه‌ڵوێست و رێره‌وی په‌یوه‌ندیه پێشوه‌خته‌كان، ده‌یه‌وێت له ركابه‌ریدا كارتێك نه‌داته ده‌ست لایه‌نی بانگه‌شه‌كاری ریفراندۆم و بێ ئه‌وه‌ی ئه‌رێنیه‌كانی پشت ئه‌م هه‌ڵوێسته بخوێنێته‌وه و ته‌نانه‌ت بێ دیراسه‌ت و وردبونه‌وه و خوێندنه‌وه‌ی هه‌موو لایه‌نی پرۆسه‌كه بانگه‌شه‌ی شكستهینانیشی ده‌كات.\nبۆیه له‌م تێكهه‌ڵپژان و پشێویه‌ی حزبه‌كان له تێكه‌ڵكردنی ریفراندۆم و هه‌وڵی پشتگیریكارانی و نه‌یارانی له دوو لاوه ده‌ردانی زۆر سه‌لبی ده‌بێت بۆ پرسی گه‌وره‌ی گه‌لی كوردستان و دوا رۆژه‌كه‌ی:\nیه‌كه‌م: هه‌روا و بێ زه‌مینه سازی ودوور لێكتێگه‌یشتن و ته‌بایی و به‌هه‌ر نرخێك بێت و بێ خوێندنه‌وه‌ی ئه‌گه‌ره‌كان هه‌نگاو بنرێت، جگه له ده‌رئه‌نجامی نه‌زانراوی پاش پرۆسه‌كه هیچ شتێك به‌رده‌ست نابێت و، په‌یوه‌ندی نێوخۆیی و ده‌ره‌كه‌یكانیش ده‌چنه قۆناغێكه‌وه هیچ شتێكیان لێ نابینینه‌وه جگه له‌وه‌ی خۆمان ده‌خه‌ینه ده‌ستی قه‌ده‌ر نه‌بێت.\nدووه‌م: هه‌روا بێ دراسه‌ت و خوێندنه‌وه‌ی خاڵه ئه‌رێنیه‌كانی پرۆسه‌كه و به مه‌رامی حزبی و عینادی و هه‌وڵدان بۆ ئیستغلال كردنی هه‌ڵه‌ی به‌رامبه‌ر و بێ پشت به‌ستن به پاڵنه‌ری نیستمانی و له حزبایه‌تی باڵاتر و ته‌نها له‌پێناو خواستی ململانێ حزبیه‌كان و كه‌له ره‌قی هیچ شتێك سه‌وزناكه‌ن و مله‌تیش به ده‌ردی گه‌وره ده‌برێت. واته خوێندنه‌وه‌ی ریفراندۆم به نرخی ململانێ حزبی رووت و به پێ په‌ویه‌ندی و گوێ نه‌دان به هیچ ئامانجێكی له حزبایه‌تی گرنگتر و له روانگه‌ی دژایه‌تی ئامانجی نه‌یاران و له‌بیر كردنی قازانجی پشت پرۆسه‌كه، ئه‌گه‌ر به‌ده‌ستی حزبی نه‌یاریش بكرێت، چاڵه‌كه‌ش قولتر ده‌كاته‌وه و زه‌لكاوه‌كه‌ش خه‌ستر ده‌كاته‌وه و ئه‌مه‌ش دووباره كردنه‌وی هه‌ڵه‌ی پێشینانه و له‌به‌رچاو نه‌گرتن و عیبره‌ت وپه‌ند وه‌رنه‌گرتنه له مێژوو.\nسێیه‌م: به‌م شێوه‌یه جێبه‌جێكردنی پرۆسه‌ی ریفراندۆم، جگه له گه‌رانه‌وه‌ی وه‌زعی كوردستان و شهكستی گشتی و ملكه‌چی بۆ نه‌یارانی كورد و گه‌رانه‌وه‌ی بۆ چوارگۆشه‌ی یه‌كه‌م هیچ سه‌وز نابێت.\nبۆیه هه‌ڵوێستی تایبه‌تی و كه‌سی خه‌ڵكی كوردستان به دوور له ململانێی حزبی، یه‌كێكه له پێویستیه‌كانی ئه‌م پرۆسه‌یه به نه‌یار و پشتگیریكاری ریفرندۆمیشه‌وه. ئه‌م هه‌نگاوانه‌ش به لێكنزیكبونه‌وه ی هه‌مووان ده‌وێت كه به لێبورده‌یی و گه‌وه‌رییو ته‌نازولكاری ده‌كرێت و بۆ ئه‌و مه‌به‌سته‌ش پێویستی به كۆبونه‌وه‌یكی یه‌كلاییكه‌ره‌وه‌ی هه‌موانه، بۆ ئه‌وه‌ی بگه‌نه خاڵی هاوبه‌ش و ئاستی ناوه‌راست له چۆنێتی مامه‌ڵه‌كردن له‌گه‌ل پرسێكی گرنگی وه‌ك ریفراندۆمدا.\nبۆیه، به تایبه‌تی زۆر پێویسته له‌سه‌ر هه‌ردوو لایه‌نی به‌رامبه‌ر یه‌ك و كه‌له‌ره‌ق و له خۆبایی كه بۆ ئه‌م مه‌سه‌له‌یه بێنه پێشه‌وه ئه‌وانیش خۆیان له گۆران و پارتی ده‌بینێته‌وه له‌م كاته‌دا هه‌نگاوی ریشه‌یی بنێن:\nیه‌كه‌م: هه‌ردولا به چاره‌سه‌ری ناوه‌راست رازی بن كه به‌هه‌ر شێوازێك بووه كۆبونه‌وه‌ی په‌رله‌مان بكرێت به شێوه‌یه‌كی یاسایی بریار له‌سه‌ر ریفراندۆم بده‌ن وه‌ك بابه‌تێكی گرنگی میله‌ت نه‌ك بكرێته موڵكی كه‌س و حزبێك و، شتی لاوه‌كی و هه‌نگاوی گه‌وره و ئامانجی گرنگ به شه‌خسه‌وه نه‌به‌سنه‌وه.\nدووه‌م: كیشه لاوه‌كیه‌كانی تر ئه‌گه‌ر نه‌گه‌نه ده‌رئه‌نجام بخه‌نه دوای ریفراندۆم و به سندوقی ده‌نگدان میله‌ت یه‌كلایی ده‌كاته‌وه، به‌و مه‌رجه‌ی ریفراندۆم ته‌نها نه‌بێته كارتێك به‌ده‌ست لایه‌نی ده‌سه‌لاتدار و بۆ موزایه‌ده به‌كاری بێنێت و هه‌موان له‌سه‌ر ئه‌وه رێكبكه‌ون كه له ماوه‌یه‌كی دیاریكراوی ئاشكرا بێت یان نهێنی بریار له‌سه‌ر سه‌ربه‌خۆیی كوردستان بده‌ن، نه‌ك وه‌ك كاترێك بۆ دانوستان له‌گه‌ڵ لانه‌كانی تر به‌كاربێت.\nسێیه‌م: بژێوی خه‌ڵك و ده‌رامه‌ت و مه‌عاش و پێویستیه گرنگه‌كانیان دابین بكرێت، كه ده‌توانرێت ئه‌م هه‌نگاوه بنرێت وجگه ململانێی حزبی هیچ شتێكی تر رێگه‌ی لێنه‌گرتووه. بۆیه له‌م كاته‌دا زۆر پێویسته كۆببنه‌وه لێكنزیك ببنه‌وه و كاری زۆر گه‌وره له كاتێكی زۆر كه‌مدا ئه‌نجام بده‌ن و میله‌ت ئاشت بكه‌نه‌وه و دوور بكه‌ونه‌وه له به‌رده‌سته‌یی ئه‌م و ئه‌و، ئه‌مه‌ش به عه‌قلی گه‌وره و سه‌ركرده‌ی راسته‌قینه و بیر فراون ده‌كرێت، كه ئه‌مرۆ زیاتر له هه‌ر رۆژێكی ترمان پێویسته و هه‌نگاوی واقعی و دوور له خه‌یاڵ به سه‌عاتێك ئه‌نجام ده‌درێت.\nلاوک کونجرینی: بێ هیوایی و، ترس لە ڕیفراندۆم.


قاهیرە شاری شەو! … زاهیرعەبەڕەش – Dengekan\nbyZahir Abarash\tMarch 5, 2020\tGeneral, Literature\nرۆژی 20 ی فێبروەری ساڵی 2020 بۆ سازدانی وارکشۆپێک لەسەر هونەری شانۆ گەیشتمە شاری قاهیرە لە ووڵاتی میسر. گەشتەکەم لەسەر بانگهێشتی ( فرقە شمس المسرحي) بوو. کە هونەرمەند و بەرێوەبەری بەرهەم (حسن شمس الدین) بەرێوەبەری ئەم دەزگا هونەریەیە. هاوکات هونەرمەند عومەر دەروێش هاوسەفەری ئەم گەشتەم بوو. وارکشۆپەکەم لەسەر شانۆ، تەرکیز و نواندن بۆ ماوەی دوورۆژ لە کاتژمێر دەی بەیانی تا حەوت ئێوارە بەردەوام بوو.\nجگە لە ئەندامانی گرووپی شانۆی رۆژ و هەندێک خوێندکاری پەیمانگای بەرزی شانۆ دوورۆژنامەنووسی رادیۆ و تەلەفزیۆنی میسری بەشداری وارکشۆپەکەیان کرد. ئەوەی جێی سەرنج بوو هاوکات لەگەڵ ئەم وارکشۆپەی مندا. بەگوێرەی سەرچاوە رۆژانامەوانیەکانی میسر، نزیکەی حەوت هەزار کۆرو کۆبوونەوەی هونەری،ئەدەبی و وارکشۆپی تر هەبوو لەهەمان هەفتەدا. هەروەک بەرێوەبەری هونەری حسن شمس پیی ڕاگەیاندم کە نزیکەی حەوسەد کەس ناوی خۆی بۆ ئەو وارکشۆپە نوسیبوو. بەڵام من پێم ڕاگەیاندبوو کە تەنها وارکشۆپەکەم بۆ دوانزە تا چواردەکەس دەکەم، لەگەڵ ئەوەشدا هەژدە خوێندکار بەشداری وارکشۆپەکەی کرد. کە خۆشبەختانە فیدباکێکی زۆری وەرگرت و بووە جێی رەزامەندی بەشداربوان. لە رۆژنامەکانی میسردا باسی لێوەکرا. یەکێک لەو شتانەی کە جەختیان لێکردبووە کە ئەم وارکشۆپە بێ بەرامبەرەو بە خۆراییە. چونکە پێدەچوو هەموو وارکشۆپێک لەو ووڵاتەدا بە بەرامبەر بێت و بێ بەرامبەر وارکشۆپ نەکرێت. وابڕیاریشە لە ئایندەیەکی نزیکدا سەردانی شاری قاهیرە بکەمەوە بۆ پێشکەشکردنی شانۆییەک کاری رێژی بۆ بکەم.\nهەر لەو هەفتەیەدا دوای تەواوبوونی وارکشۆپەکەم هاوریەکی شاعیرمان بانگهێشتی گەرەکێکی کۆن میللی کردین، لە باڵەخانەیەکی کۆندا کە پێیان دەوت صالۆنی شیعری گەرەک. گەورەترین شاعیری ئێستای میسر آحمد عبدالمعطي حجازي کە هاوڕێی نزیکی صلاح عبدالصبور بوو لەگەڵ چوار ڕەخنەگری ئەدەبی، کە نزیکەی سی کەسێک کۆبونەوەو باسیان لە زمانی شیعری نوێ و کلاسیک دەکرد. بەتەنیشت ئەو باڵەخانەیەوە، ماڵێکی تر هەبوو بەناوی بیت العود، کە بۆ موسیکزیانی کوردی نەسیر شەمە کرابووە و تێدا منداڵان و خوێندکارانی فێری ئامێری عود دەکرد.\nPrevious روانگەیەکی تر لە هەمبەر دۆزی مێینە … ستیڤان شەمزینی\nNext جۆكه‌ر .. ئه‌و فیلمه‌ی زێتر له ملیار دۆلار داهتی بوو … حه‌یده‌ر عه‌بدولڕه‌حمان


کۆمەڵێک زانیاری دەربارەی Ryzen Threadripper 2990X – کەی ئای تی ئێن\n٢٠١٧ ساڵێکی پڕشنگدار بوو بۆ بەرهەمەکانی ڕایزن، بەمەش ڕایزن توانی ببێتە باشترین بەرهەمی ساڵی ٢٠١٧. بەپێی پێشبینیەکان، پێدەچێت ئەمساڵیش هەمان خەڵات بۆ خۆی مسۆگەر بکات. شایەنی باسە، لە ئێستادا زنجیرەی دووەمی (Ryzen Threadripper) بە بەهێزترین چارەسەرکەر (پڕۆسێسەر)ی ناوەندی کۆمپانیای AMD دادەنرێت بۆ کۆمپیوتەری ڕوومێز (دێسکتۆپ) کە خاوەنی چەندین خەڵاتی نێودەوڵەتیە لە جیهاندا. پاش ڕاگەیاندنی نەوەی دووەمی زنجیرەی Threadripperـی ئاست بەرز، کۆمپانیای ناوبراو، زانیاری زۆری لەسەر بڵاونەکراوەتەوە جگە لە ژمارەی ناوکەکان لەگەڵ ئاشکراکردنی ناوی پێکهاتەکەی کە لەسەر تەکنەلۆژیای ١٢ نانۆمەتر بنیاتنراوە.\n[su_youtube url=”https://youtube.com/watch?v=AF_fRowqscM” width=”500″ height=”300″]\nلە ئێستادا تەنها زانیاری لەسەر دوو جۆر هەیە ئەوانیش (2970X و 2990X) کە لە خوارەوە زانیاریەکانیان باسکراوە.\nبەگشتی تەنها زانیاری لەسەر ناوکەکانی بەردەستە کە پێدەچێت ٢٤ ناوک بێت بە تەکنەلۆژیای SMTـی هاوشێوەی HyperThreadingـی کۆمپانیای ئینتێڵ.\nزانیارییەکان دڵخۆشکەرن بەتایبەت بۆ گەیمەران. ئەم چارەسەرکەرە خاوەنی ٣٢ ناوکە بە تەکنەلۆژیای SMT، وە هەروەها لەرەلەری ئاسایی بریتیە لە ٣.٤ گێگاهێرتز بەڵام لەرەلەری تۆربۆ دەگاتە ٤ گێگاهێرتز تەنها بۆ چوار ناوکی سەرەتا، بۆ تاک ناوکیش دەگاتە ٤.٢ گێگاهێرتز بە تەکنەلۆژیای XFR2ـی تایبەت بە کۆمپانیای AMD.\nهەروەها هەندێک زانیاری دزە پێکراوە دەربارەی زیادکردنی لەرەلەر بە شێوەی (Overclock) لەسەر هەموو ناوکەکان. بەشێوەیەکی تر توانراوە پشت بە ساردکەرەوەی شلی Corsair H150i ببەسترێت بۆ جێگیرکردنی ٤.١٢ گێگاهێرتز لەسەر هەر ٣٢ ناوکەکان بە بێ بوونی هیچ کێشەیەک، بەمەش ئەنجامی هەڵسەنگێنەری Cinebench R15 کۆی خاڵەکانی ئاشکراکراوە و گەیشتۆتە ٦٣٣٩.\nلە لایەکی ترەوە هەندێک سەرچاوەی نافەرمی ئاماژەیان بە نرخی Threadripper 2990X کردووە کە نرخی بە نزیکی ١٥٠٠ یۆریۆ دەبێت.\nئەم چارەسەرکەرە ناوازەیە لە چارەکی سێیەمی ئەمساڵ بەردەست دەبێت بۆ کڕین، وە پشتگیری لە زنجیرەی ٣٠٠ـی سەکۆی TR4 دەکات. بەمەش بەکارهێنەرانی پێشووی Threadripper پێویستیان بە کڕینی بۆردی دایک Motherboardـی نوێ نییە و دەتوانن تەنها لە رێگەی نوێکردنەوەی بایۆس سوودی لێ وەربگرن.\nتاگەکان AMD Ryzen پڕۆسێسەر ڕایزن کۆمپیوتەر


چۆن خۆت له ئازاری پشت ده‌پارێزیت - Kurdistanigawre\nچۆن خۆت له ئازاری پشت ده‌پارێزیت\nپشت ئێشه یه‌کێکه له ئازاره زۆر بڵاوه‌کان، که زۆربه‌ی که‌س له ماوه‌یه‌کی ته‌مه‌نیدا تووشی ده‌بێت و به‌پێی چه‌ند توێژینه‌وه‌یه‌ک ده‌رکه‌وتووه که هه‌موو دانیشتوانی ئه‌مریکا له ماوه‌ی ته‌مه‌نیاندا ئه‌گه‌ری تووشبوونیان به پشت ئێشه به‌ڕێژه‌ی له‌سه‌دا سه‌ده.\nئێمه لێره‌دا به‌پێی چه‌ند ڕێنماییه‌کی پزیشکه‌کانی مایۆ کلینیک چه‌ند ڕێگه‌یه‌کتان بۆ خۆپاراستن له ئازاری پشت ده‌خه‌ینه به‌رده‌ست.\n1- ئه‌نجامدانی ڕاهێنانی وه‌رزشی: پزیشه‌که‌کان ڕایده‌گه‌یه‌نن که ڕاکردنی ڕۆژانه و مه‌له‌کردن دوو چاره‌سه‌ری سروشتی زۆرباشن، که ده‌بنه هۆی ئه‌وه‌ی وا له ماسوولکه‌کانی پشتت بکات چالاكانه‌تر كاربکه‌ن.\n2- چاره‌سه‌رێکی تری سروشتی ئه‌نجامدانی یاری له‌شجوانییه، به‌ڵام به‌تایبه‌تی ئه‌و یارییانه‌ی که سوودیان بۆ ماسوولکه‌کانی پشت و ورگ هه‌یه و ده‌بێته هۆی توندبوونه‌وه‌یان و له ئازاری پشت ده‌پارێزرێیت.\n3- هه‌رگیز به‌پێوه له یه‌ک شوێندا مه‌وه‌سته، ئه‌گه‌ر پێویستی کرد زۆر به پێوه بوه‌ستیت هه‌وڵبده شوێنه‌که‌ت بگۆڕیت، چونکه وه‌ستان بۆ ماوه‌یه‌کی زۆر به بێ شوێن جوڵان ده‌بێته هۆی ئه‌وه‌ی که بارێکی قورس بخاته سه‌ر پشتتان .\n4- له شوێنی کارکردنتان هه‌وڵبده‌ن له‌سه‌ر ئه‌و کورسییانه دابنیشن که یارمه‌تی به شی خواره‌وه‌ی پشتتان ده‌دات و پشوو ده‌دات به ماسولکه‌کانی شان و ملتان .\n5- ئاگاداری هه‌ڵگرتنی شتی قورس بن‌و هه‌وڵبده‌ن له‌کاتی هه‌ڵگرتنی هه‌ر جۆره که‌لوپه‌لێکدا زۆربه‌ی بارسته‌کان بکه‌وێته سه‌ر قاچتان نه‌ک پشتتان‌و هه‌وڵبده‌ن که سه‌ره‌تا که‌لوپه‌له‌که هه‌ڵده‌گرن دابنیشن دواتر به‌ره به‌ره هه‌ستن، چونکه ئه‌مه ده‌بێته هۆی پاراستنی پشتتان له‌وه‌ی ئازارێکی به‌هێزی پێبگات.\nله ئینگلیزیه‌وه:هه‌ڵوێست ئه‌نوه‌ر\nسه‌رچاوه: مایۆ کلینیک


د. قاسملوو، ئولگوویەک بۆ هەموو وەرزەکانی ژیان. د. کوێستان گادانی – Giareng\nد. قاسملوو، ئولگوویەک بۆ هەموو وەرزەکانی ژیان. د. کوێستان گادانی\nلە 23 تەموز , 2019


داهاتی ساڵانەی گەشتوگوزار نزیكەی 600  ملیۆن دۆلارە 2018-03-12\nبەوتەی سەرۆكی گشتی دەستەی گەشتوگوزاری هەرێم تەنها لە یەك رۆژی هەفتەی رابردوودا نزیكەی شەش هەزار گەشتیار روویان لە هەولێری پایتەخت كردووە. مەولەوی جەبار دەڵێ" بەپێی ئەو پلانەی دامانناوە بۆ ئەمساڵ زیاتر لە 15  شوێنی شوێنەواری نۆژەندەكەینەوە و خزمەتگوزارییان پێدەگەیەنین تا بتوانین لە رووی گەشتوگوزارەوە سوودیان لێوەربگرین". لە دیمانەیەكیدا لەگەڵ (خەبات) ناوبراو ئاماژە بۆ ئەوەش دەكات هەر گەشتارێك كە روو لە هەرێم دەكات تێكڕا 300  دۆلار خەرج دەكات كە كەرتی تایبەت سوود لەو بڕە پارەیە دەبینێت. سەرۆكی دەستەی گەشتوگوزار دەشڵێت" پێشبینی دەكەین بۆ نەورۆزی ئەمساڵ ژمارەیەكی زۆر گەشتیار روو لە هەرێم بكەن". \nسەبارەت چاوەڕوانییەكانی دەستەی گەشتوگوزاری هەرێم بۆ هاتنی ژمارەی گەشتیاران لە نەورۆزی ئەمساڵدا؟ مەولەوی جەبار دەڵێ" نازانین چەند هەزار گەشتیار لەم نەورۆزەدا روو لە باشووری كوردستان دەكەن، بەڵام پێشبینی دەكەین ژمارەیەكی زۆر گەشتیار بێنە هەرێم كە بەشێكیان لە ئێرانەوە دێن و بەشەكەی تریان لە خوار و ناوەڕاستی عێراق". گوتیشی" هیوادارین تا نەورۆز ئەو رێگایانە بكرێنە كە لە ماوەیەكە لە نێوان هەرێم و بەغدا داخراون، چونكە رێگاكان كارئاسانی زۆر دەكەن بۆ هاتنی گەشتیاران بۆ شارەكانی هەرێمی كوردستان". دەشڵێت" ئەگەر فڕۆكەخانەكانیش بكرێنە لە دەرەوەی وڵات ژمارەیەكی زۆر لە كوردان بۆ نەورۆز دەگەڕێنەوە".\nبەوتەی سەرۆكی گشتی دەستەی گەشتوگوزار لەمساڵدا هاتنی ژمارەیەی گەشتیاران بۆ هەرێم زیادیكردووە. مەولەوی جەبار دەڵێت" ئەگەر 7ی ئەم مانگە بە نمونە وەربگرین ئەوا نزیكەی 6  هەزار گەشتیار روویان لە هەولێری پایتەخت كردووە، كە ئەمەش ژمارەیەكی زۆرە و جێگەی دڵخۆشییە". سەبارەت بە رێكەوتنیان لەگەڵ كۆمپانیاكان بۆ هێنانی گەشتیار؟ گوتی" 17ی ئەم مانگە لەسەر راسپاردەی وەزیری شارەوانی و گەشتوگوزاری هەرێم لەگەڵ وەفدێكی گەورەی كۆمپانیاكانی هەرێم دەچینە بەغدا بۆ ئەوەی زیاتر هەمئاهەنگی لە نێوان كۆمپانیاكانی خۆمان و خوار و ناوەڕاستی عێراق بكەین تا كۆمپانیاكان زیاتر گەشتیاران رێكبخەین و بۆ هەرێمی كوردستانیان بێنن".\nبەوتەی مەولەوی جەبار شەڕی داعش و مەترسیەكانی سەر هەرێم و بەغدا و پاشان داخستنی فڕۆكەخانە و خاڵە سنوورییەكان و گرژییەكانی نێوان هەرێم و بەغدا وایان كردووە هاتنی گەشتیاری بیانی بۆ هەرێمی كوردستان كەم بكات. كەرتی گەشتوگوزاری هەرێم سێ جۆر داهاتی هەیە یەكەم: رسوماتی پێدانی موڵەت بە شوێنە گەشتیارییەكان كە لە 20%ی پارەكە بۆ دەستەی گەشتوگوزار دەگەڕێتەوە و ئەوانیش لە بواری پەرەپێدانی كەرتەكەدا خەرجی دەكەن. دووەم: باجی سەر شوێنە گەشتیارییەكان كە پارەكەی بۆ حكومەتە. سێیەم: ئەو پارەیەی گەشتیار لە ماوەی مانەوەیدا لە خاكی هەرێم لە كەرتی تایبەتدا خەرجی دەكات كە بەسەر ئوتێل و مۆتێل و چێشتخانە و شۆفێران و دوكان و بازاڕەكاندا دابەش دەبێت. \nبەپێی ئامارەی دەستەی گەشتوگوزاری هەرێم پێش شەڕی داعش و لە ساڵی 2013دا نزیكەی سێ میلۆن گەشتیار روویان لە خاكی هەرێم كردووە. سەبارەت بە ژمارەی گەشتیاران و بڕی داهات لە ساڵی رابردوودا ؟ سەرۆكی گشتی دەستەی گەشتوگوزار گوتی" ساڵی رابردوو نزیكەی دوو ملیۆن گەشتیار روویان لە هەرێم كردووە، ئێمە وامان داناوە تێكڕا هەر گەشتیارێك لەماوەی مانەوەیدا 300  دۆلار خەرج دەكات، كە ساڵانە بڕی داهات دەكاتە 600  ملیۆن دۆلار". مەولەوی جەبار دەڵێت"پاڵپشتی كەرتی تایبەت دەبین بۆ ئەوەی پرۆژەی گەشتیاری ئەنجام بدات و ئێمەش لەلایەن خۆمانەوە خزمەتگوزارییەكان بە شوێنە گەشتیارییەكان دەگەیەنین". \n سەبارەت بە پڕۆژە شوێنەوارییەكان بۆ بواری گەشتوگوزار مەولەوی جەبار دەڵێت" ساڵی رابردوو لە هەڵەبجەوە تا زاخۆ22  شوێنی شوێنەواریی جۆراو جۆرمان نۆژەنكردووەتەوە و خزمەتگوزاریمان پێگەیاندوون، بۆ ئەمساڵیش بەپێی ئەو پلانەی دامانناوە زیاتر لە 15 پرۆژەی شوێنەواری ئەنجامدەدەین".سەبارەت بە چۆنییەتی زیادكردنی رێژەی داهات؟ سەرۆكی گشتی دەستەی گەشتوگوزاری هەرێم وتی" زیادكردنی داهات لەو رێگەیەوە دەبێت كە ئێمە وا بكەین گەشتیار شەو و رۆژەكانی مانەوەی لە هەرێم زیاتر بێت تا پارەی زیاتر خەرج بكات، ئەوەیش بە چۆنییەتی مامەڵە لەگەڵ گەشتیاران بەستراوەتەوە و پاشان ئەو جێگایانەی گەشتیار سەردانی دەكات پێویستە گونجاو بێت و لەگەڵ داخوازییەكانیدا بگونجێت".


چاڤی" مۆندیالی قەتەر دەبێتە جیگەی سەرسوڕمان | دەزگاى زارى کرمانجى\nزاری كرمانجی- ئاژانسییە هەواڵییە وەرزشییەكان: چاڤی هێرناندێز، ئەستێرەی پێشووی هەڵبژاردەی ئیسپانیا و یانەی بەرشەلۆنەی ئیسپانی، رایگەیاند بوونی ئەو وەك باڵیۆزی بەرنامەی كلتووری قەتەر بۆ ئەو مانایەكی زۆری هەیە.\nچاڤی لە هەڤپەیڤینێكی نوێدا رایگەیاند، جێگەی شانازییەكی گەورەیە كە باڵیۆزی بەرنامەی كلتووری قەتەر بێت، بەهۆی ئەوەی كە ئەو وڵاتە میوانداری مۆندیالی 2022 دەكات، كە گەورەترین رووداوی جیهانە لە جیهانی تۆپی پێدا.\nچاڤی روونیكردەوە" شانازییە بۆ من كە 6 ساڵە لە قەتەر دەژیم، شانازی بەوەش دەكەم كە كار لەگەڵ رێكخەرانی ئەم پڕۆژە گەورەیە دەكەم، مۆندیالی 2022 لە قەتەر، كە كەمتر لە ساڵ و نیوێك بۆ دەستپێكردنی ماوە".\nچاڤی زیاتر گووتی" لەو ماوەیەی لێرەم بینیومە كە قەتەر پێشكەوتنێكی چەند گەورەی بەخۆیەوە بینیوەو شانازی بەوە دەكەم كە باڵیۆزی كلتوورم، بۆیە پێموایە مۆندیالێكی مێژووی دەبێت".\nئەو زیاتر باسی گەشەی قەتەر و چۆنیەتی ئامادەسازی وڵاتەكە بۆ میوانداریكردنی مۆندیالی كردو گووتی" رۆژانە پرۆژەكانی گەشەپێدانی ژێرخانی وەرزشیی ئەو وڵاتە دەبینم، لە درووستكردن و پەرەپێدانی یاریگە، هۆتێل، چێشتخانەو شەقامەكان، جێگەی سەرسوڕمانن، كە هەمووان دەتوانن هەستی پێبكەن".\nئەفسانە و كاپتنی پێشووی بەرشە، لە بەردەوامی قسەكانیدا، گووتی" هەموو شتێك لەم وڵاتە بەخێرایی دەڕوات، كاتێك خەڵكی بۆ پاڵەوانێتییەكە دێنە ئەم وڵاتە تووشی سەرسوڕمان دەبن كە دەبینن چی كراوە بۆ مۆندیال، بۆیە من زۆر دڵخۆشم كە لەگەڵ خێزانەكەم لە قەتەر دەژیم".\nچاڤی دووپاتیكردەوە كە مۆندیالی قەتەر لە كاتێكی نموونەییدا دەكرێت و دەبێتە هۆكاری ئەوەی كە یاریزانان و تیپەكان باشترین ئاستیان پێشكەش بكەن، ئەو گووتی" لەبەر ئەوەی مۆندیال لە مانگی 11 و 12 ئەنجام دەدرێت، كاتێكی نموونەیی دەبێت بۆ یاریزانان كە بتوانن باشترین ئاستیان پێشكەش بكەن، چونكە پلەكانی گەرما لەو ماوەیەدا لەنێوان 18 و 24 پلەی سیلیزیدا دەبن، تەنانەت بۆ هاندەرانیش كاتێكی نموونەیی دەبێت".


د.محمد نورى بازيانى: ئه‌گه‌ر يه‌كێتی و پارتى بيانه‌وێت قه‌يرانى دارايى چاره‌سه‌ر بكه‌ن وه‌ك ئه‌وه وايه يه‌ك فينجان قاوه بخۆيته‌وه.\nبزاڤ پرێس: السلام عليكم د.بازيانى ئه‌وكاته‌ت باش سوپاس بؤ ئه‌م ده‌رفه‌ته.\nد.بازيانى: و عليكم السلام و رحمة الله سه‌رچاو برای به‌ڕێزم خۆشحالم.\nبزاڤ پرێس: كوردستان پربوه له قه‌يران ئايا مه‌ترسيه‌كان چين به به بۆچونى به‌رێزت وه‌ك توێژه‌رێك؟\nد.بازيانى: گه‌وره‌ترين مه‌ترسى ئه‌وه‌يه حوكومه‌ت وه‌ك پويست پرۆژه‌ى نه‌بوه بۆ روبه‌روبونه‌وه‌ى ئه‌گه‌رى پێشبينى قه‌يرانه‌كان وه‌ك كورد گۆته‌نى( ماڵى سپى بۆ رۆژى ره‌ش) بۆنمونه دابه‌زينى نرخى نه‌وت، جگه‌له‌وه‌ش زۆربه‌ى وه‌زاره‌ته‌كان كه دامه‌زراون پرۆفيشيناڵ نه‌بون و كه‌سى پرؤفيناڵيشى تێدا نه‌بو زۆر به‌داخه‌وه، هه‌ڵه‌يه‌كى گه‌وره‌شه كه ته‌نها پشتيان به‌داهاتى نه‌وت به‌ستوه له‌كاتێكدا كوردستان خاكێكى به‌ناو بانگه‌و به‌پيته بۆ كوشتوكاڵ، ساڵى 1996 ئێمه گه‌نمان هه‌نارده‌ى ده‌ره‌وه ده‌كرد نه بوجه هه‌بو نه نه‌وت به‌ڵام هه‌مو فه‌رمانبه‌رانى حوكومه‌ت موچه‌كانيان بێ كێشه دابين ده‌كرا، ئه‌توانم بڵێم له‌و سه‌رده‌م كابينه‌ى 1،2،3 ى حوكومه‌ت زۆر كاراتربو له‌وكابينه‌یه‌ى ئێستا چونكه ئه‌م كابينه‌يه خه‌لكى فێره ته‌مبه‌ڵى كرد خه‌لكى وا لێكرد ته‌نها چاوى له موچه‌بێت، ئاخر له‌ووڵاتێكى وه‌ك كوردستان نزيكه‌ى مليۆن و نيوێك موچه‌خۆرى هه‌يه شتى وا له‌هيچ شوێنكى ئه‌م دونيايه‌دا نيه بۆيه له بوارى ئابوريدا هه‌له‌ى زۆر گه‌وره‌ى كردوه ئێستا خه‌ريكه به‌خۆيان داده‌چنه‌وه.\nبزاڤ پرێس:هۆكارى سه‌ره‌كى دروستبونى ئه‌م قه‌يرانانه له ئه‌ستۆى كام لايه‌نى سياسيدايه؟\nد.بازيانى: هه‌تا ئه‌م ساتو وه‌خته‌ش سياسه‌ت و حوكومه‌ت تێكه‌ل بوه هه‌رپێنج حيزب له‌م كابينه‌يه‌ى ئێستادا ته‌حه‌كوميان به‌هه‌مو جومگه‌كانى واقيعى كوردستان كردوه به‌ڵام دوو حيزب به‌تايبه‌تى تر، ده‌بوايه كه‌سانى به‌توانا و شياويان بكردايه به‌وه‌زير وه هه‌روه‌ها سياسيانى كورد دۆست و دوژمنيان تێكه‌ل كردوه بۆنمونه كورد به‌رده‌وام واى زانيوه كه سياسيانى شيعه دۆستى كورده كه واش نيه من زۆرجار باسيشم كردوه شيعه دۆستى راسته‌قينه‌ى كورد نين چونكه به‌س ده‌ستيان بڕوات يان فرسه‌تيان هه‌بيت گورزى خۆيان ده‌وه‌شێنن چۆن له دوزخورماتو رووبه‌رومان بونه‌وه به‌هه‌مان شێوه ئه‌گه‌ر بينه كه‌ركوك و هه‌ولێر زۆر دراندانه‌تر دژايه‌تيمان ده‌كه‌ن، بۆيه من پێم وايه تا ئێستا سياسيانى كورد دۆست و دوژمنى خۆيان نه ناسيوه وه‌كو پێويست، جگه‌له‌وه‌ش حوكومه‌ت يه‌ك گوتار نيه ئه‌گه‌ر سه‌يرى دوو حيزبى هاوپه‌يمان بكه‌ين له حوكومه‌ت كه هه‌ريه‌كه‌و له ناوچه‌یه‌ك ده‌سه‌ڵاتي هه‌يه به‌سه‌ر ئه‌ويتردا قسه‌كانيان جياواز و پێچه‌وانه‌یه‌ى يه‌كتره به‌راستى ئه‌م دووگوتاريه هه‌له‌يه‌كى ستراتيجيه، پاشانيش له‌سه‌ر بنچينه‌ى توێژينه‌وه كاره‌كان ناخوينه‌وه بۆيه ئه‌ورۆژه‌ى كه شتيك روو ئه‌دات ئينجا حوكمه‌ت ده‌لێت چيبكه‌ين؟، به‌راستى ئه‌مه هه‌له‌يه‌كى زۆر گه‌وره‌یه حوكومه‌ت ده‌بێت به‌رنامه‌ى درێژ خايه‌نى هه‌بێت و بشزانێت چى بكات و چى نه‌كات.\nبزاڤ پرێس: جۆرێك له هاوڵاتى ده‌لێن ئه‌م قه‌يرانانه به دةستى ئه‌نقه‌ست دروستكراون ئێمه باوه‌ر ناكه‌ين چاره‌سه‌ريان نه‌بێت ئايا ئه‌م بۆ چونه راسته؟\nد.بازيانى: من به‌ئاشكرا ئه‌م باسه‌م بۆ كه‌نالى سۆمه‌ريه و ميديا عه‌ره‌بيه‌كان و ته‌نانه‌ت ميدیا جيهانيه‌كانيش بڵاويانكرده‌وه رام گه‌ياند چاره‌سه‌رى قه‌يرانى دارايى له كوردستان زۆر ئاسانه وه‌ك ئه‌وه وايه فينجانێك قاوه بخۆيته‌وه به‌تايبه‌ت ئه‌گه‌ر بێتو پارتى ديموكراتى كوردستان و يه‌كێتى نيشتيمانى كوردستان له خۆيانه‌وه ده‌ست به‌چاكسازى بكه‌ن، ئه‌و مليارات دۆلاراته‌ى كه هه‌يه له‌لاى كۆمه‌ڵێ كۆمپانيايى زه‌به‌لاحى نزيك له‌م دوو حيزبه‌ن ئه‌گه‌ر بێتو له هه‌ر كۆمپانيايه‌ك ته‌نها چاره‌گێكيان لێ وه‌رگرنه‌وه ئه‌وه نه‌ك هه‌ر قه‌يرانى ئابورى چاك ده‌بێت به‌ڵكو ئه‌توانن نه‌خشه‌ى سيتراتيجى دابرێژن و بازار وه‌گرخه‌ن و پاره‌ش بده‌نه ئه‌و به‌ڵێنده‌رانه‌ى كه تا ئێستا پاره‌يان پێ نه‌دراوه، هيچ نه‌بێت ئه‌توانن به‌قه‌رز پاره له‌م كۆمپانيا زه‌به‌لاحانه‌ى نيزیك له ده‌سه‌ڵات وه‌رگرن دواتر بيانده‌نه‌وه چونكه كوردستان وڵاتێكه ده‌وله‌مه‌نده به نه‌وت و غاز، كانزاى زۆر به‌نرخى تێدايه جگه له كوشتوكال كه به‌داخه‌وه به‌ته‌واوه‌تى ئيهمال كراوه.\nبزاڤ پرێس: له‌و ياريه‌ى سياسيه‌كانى كوردستان ده‌يكه‌ن كه هه‌ميشه قوربانيه‌كه ميله‌ت ئه‌يدات ئايا زيانى چاره‌سه‌ر نه‌كردنى قه‌يرانه‌كان له ئێستادا چيه؟\nد.بازيانى: له زۆر بواردا ميله‌ت زيانى به‌رده‌كه‌وێت وه‌ك بوارى كۆمه‌ڵايه‌تى و سياسى و ژيانى رۆژانه جگه له زيانبه‌ركه‌وتن، ئه‌و ميله‌ته توشى كێشه‌ش ده‌بێته‌وه چونكه ئێستا كێشه‌ى خۆكوشتن زۆر بوه كێشه‌ى ته‌لاق زۆر بوه هاوسه‌رگيرى زۆر كه‌م بوه نه‌خۆشى ده‌رونى زۆر بوه خێزان هه‌لوه‌شاوه‌ته‌وه گه‌نجێكى زۆرمان به‌ره‌و هه‌نده‌ران ده‌رۆن له‌وانه‌يه جارێ زۆر به كه‌مى هه‌ست به‌كاريگه‌ريه‌كانى بكه‌ين به‌ڵام له‌دواى شه‌ش ساڵى تر كاريگه‌ری و شوێنه‌وارى زۆر گه‌وره به‌ده‌ر ده‌كه‌وێت، بۆيه حوكومه‌ت پێويسته زۆر به په‌له ئه‌م كێشانه چاره‌سه‌ر بكات هه‌رچه‌نده له‌م دانيشتنانه‌ى ئێستادا كه‌مێك خۆ پيداچونه‌وه‌يان پێوه دياره به‌ڵام وه‌ك پێويست نيه بۆ ميله‌ت، هه‌روه‌ك باسم كرد چاره‌سه‌ره‌كه‌ى زۆر ئاسانيشه ئه‌گه‌ر حوكومه‌ت بيه‌وێت بيكات هه‌روه‌ك يه‌ك فڕه‌ى قاوه خواردنه‌وه وايه .\nبزاڤ پرێس: تۆ سيقه‌ت به‌م حيزبانه‌ى ده‌سه‌ڵات هه‌يه كه به‌جدى هه‌وڵى چاره‌سه‌رى قه‌يرانه‌كان بده‌ن يان ده‌يقۆزنه‌وه بۆ يارى سياسى و به‌رژه‌وه‌ندى خۆيان؟\nد.بازيانى: من به ئاشكرا له ميديايه‌كان رامگه‌ياندوه ئه‌گه‌ر بێتو به‌جدى هه‌وڵی چاره‌سه‌رى قه‌يرانه‌كان نه‌ده‌ن ئه‌وكات كار له‌كار ده‌ترازێ و شيرازه ده‌پسێ، خوا نه‌خواسته كار گه‌يشته ئه‌و رۆژه ئيتر جڵه‌وى كاره‌كان ناگيرێته‌وه وه هه‌ره‌وه‌ها يه‌كێك له ده‌وڵه‌ته ئيقليميه‌كان و ناحه‌زان و دوژمنانيش ده‌ميان كردۆته‌وه چاويان به ئارامى و خۆراگڕى ئێمه هه‌ڵنايه‌ت چونكه سه‌ڕه‌راى ئه‌م هه‌مو قه‌يران و كێشه ناوه‌خۆيانه‌ى كوردستان هێشتا له زۆر وڵاتى ده‌ورو به‌ر و ووڵاتانى عه‌ره‌بى و ئه‌فريقايى باشترين به‌ڵام ئه‌گه‌ر بێتو به خۆياندا نه‌چنه‌وه له‌وانه‌يه ئه‌و نه‌خشه‌يه‌ى نه‌ياران و ناحه‌زانمان بۆ ئه‌و ئه‌زمونه‌ى كوردستان دايان رشتوه سه‌ربكه‌وێت وه ئه‌گه‌ر خوا نه‌خواسته ناحه‌زان سه‌ركه‌وتن ده‌بێته پاشاگه‌ردانى ئه‌مه‌ش نه له‌به‌رژه‌وه‌ندى ميله‌ته نه حوكومه‌ت، بۆيه به ديدو بۆچونى من چاره‌سه‌رى ده‌كه‌ن.\nبزاڤ پرێس: ئايا ميله‌ت چۆن مامه‌له له‌گه‌ڵ ئه‌م بارودۆخه سه‌خته‌دابكه‌ن به‌راى تۆ خۆپيشاندان بكه‌ن و بێنه سه‌ر شه‌قام يان ئارام بگرن له كاتێكدا كاسه‌كه له‌سه‌رى ڕژاوه؟\nد.بازيانى: ميله‌ت ئه‌توانێ هه‌مويان بكات كه جه‌نابت ئاماژه‌ت پێ كرد، يه‌كه‌ميان ده‌بێت ميله‌ت داواى مافى خۆى بكات به‌ڵام به‌شێوازێك نه‌بێت به فه‌وزا چونكه ئه‌گه‌ر خوانه‌خواسته بوه ئاژاوه و پێكدادان ئه‌وه هه‌نگاوێك له نه‌خشه‌ى دوژمنانمان سه‌رده‌كه‌ويت چونكه دوژمنان هه‌وڵئه‌ده‌ن فه‌وزا و ئاژاوه له كوردستانيش دروسبێت هه‌ره‌ج و مه‌ره‌ج و پاشاگه‌ردانى دروستبێت كوشتن و دزى دروست بێت كه‌سانى خراپ له‌ناو كوردستان ده‌ستيان هه‌بيت ئه‌وانيش ده‌ستيان به‌سه‌ر هه‌موان دا بهينن ئه‌مه‌ش له به‌رژه‌وه‌ندى كوردستاندا نيه، بۆيه زۆر گرينگه هه‌تا ئه‌گه‌ر خۆپيشاندان بكرێت به‌شێوه‌يه‌كى ڕێك و پێك بێت و ده‌ستكارى دامو ده‌زگاى حوكمى نه‌كرێت و توندو تيژى لێنه‌كه‌وێته‌وه، شێوازى خۆپيشاندان مه‌رجنيه ئيلا تۆ برۆيت دار و به‌رد به‌سه‌ر يه‌كدابده‌يت نه‌خێر شتى وا نيه ئه‌گه‌ر سه‌يرى غاندى بكه‌ين كاتێك خۆپيشاندانيان ده‌كرد له هيندستان به‌بێ ده‌نگى دائه‌نيشتن له كۆلانه‌كان و سه‌ر شه‌قامه‌كان دژ به‌داگيركه‌رى ئينگليز، ده‌بێت ئه‌وه‌ش بزانين حوكومه‌ت چه‌ند پرۆژه‌یه‌كى به‌ده‌سته‌وه هه‌يه ده‌بێت چاوه‌ڕێش بكه‌ين بزانين ئه‌و پرۆژانه به‌كوێ ده‌گه‌ن له به‌رامبه‌ريشدا حوكمه‌ت ده‌بێت په‌له‌بكات، ئێستا كه ئه‌مه‌ى باسكراوه به‌شێكه له چاكسازى كه موچه‌كان بدرێن و له یه‌كيان نزيك بكه‌نه‌وه و باقى قه‌رزبێت لاى حوكومه‌ت هه‌نگاوێكى باشه به‌ڵام من پێموايه حوكومه‌ت هه‌نگاوى ترى پێويسته ده‌بێت هه‌نگاوى ئه‌وه‌ش باوێيت كه كوشتوكال وه‌گر بخرێت و به شێوه‌یه‌كى پڕۆ‌فيشينال له‌سه‌ر ئاستى كشتوكال كاربكات وه هانى خه‌لكى بدات بگه‌ڕێته‌وه لادێكان ده‌ست به‌كارى كوشتوكال بكه‌نه‌وه، ئه‌وانه‌ى بن ديوارن كه‌زياتر هۆكارى قه‌يرانى ئابورين وه له‌لايه‌ن حيزبه‌كانه‌وه خه‌ڵكێكى زۆر دامه‌زراون كه له شه‌ڕى براكوژى و هه‌ڵبژاردنه‌كاندا به‌كاريان هێناون ده‌بێت چاره‌يان بكه‌ن ناشڵێم مه‌حروميان كه‌ن چونكه فێرتانكردون به‌ڵام ورده ورده چاكيان بكه‌ن و هانيانبده‌ن له دێهاته‌كان ده‌ست بكه‌ن به كوشتوكال ده‌ست بكه‌ن به درووستكردن ده‌ست بكه‌ن به‌و پيشةسازيانه‌ى كه خۆماڵيه، له‌سه‌رده‌مى خۆى من له‌يادمه له ساڵه‌كانى حه‌فتاكان و هه‌شتاكان شارێكى وه‌ك هه‌ولێر توانيان زۆر شت دروست بكات به‌تايبه‌ت ئه‌وده‌مه‌ى كه سزاى ئابورى له‌سه‌ر كوردستان بو، هه‌ولێريه‌كان زۆر داهێنانيان هه‌بو زۆر شتيان به‌خۆيان دروست ئه‌كرد، كه‌واته ده‌بێت گرينگى بدرێت به‌و به‌روبومه و ئينتاجى مه‌حه‌لى و خۆجێى بۆ ئه‌وه‌ى له‌و قه‌يرانانه رزگارمان بێت، جگه‌له‌وه‌ش ده‌بێت هه‌موار كردنه‌وه‌ى وه‌زيران بكرێت پێويسته وةزيرى ده‌ست پاك و لێزان دابنرێت چونكه به‌م ته‌شكيله‌ى ئێستا زه‌حمه‌ته رزگارمان بێت ئه‌گه‌ر ئيمرۆش رزگارمان بێت دوارۆژ قه‌يرانه‌كان يه‌خه‌مان ده‌گرێته‌وه.\nبزاڤ پرێس:هاوڵاتى گله‌يى ئه‌وه ده‌كه‌ن ده‌ڵێن ڕێگامان ناده‌ن به هێمنيش خۆپيشاندان بكه‌ين ئايا بۆچى ده‌سه‌ڵاتداران دژى هه‌مو جۆره خۆپيشاندانێكن؟\nد.بازيانى: نه‌خێر رۆژانه له هه‌ولێر و شوێنه‌كانى تر خۆپيشاندان ده‌كرێت و هه‌مو ئه‌ندام په‌رله‌مانه‌كانيش له هه‌مو حيزبه‌كان واژويان كردوه كه ميله‌ت بۆى هه‌يه خۆپيشاندان بكات به‌ڵام ده‌بێت به‌پێی ئه‌وياسايانه‌بێت كه له‌سه‌رى ڕێكه‌وتوون.\nبزاڤ پرێس: به‌ڵام زۆربه‌ى خۆپيشانده‌ران ده‌ستگير ده‌كرێن ئه‌گه‌ر چى به هێمنى و ياسايى بێت؟\nد.بازيانى: له‌وانه‌یه له‌ناوچه‌یه‌ك بۆ ناوچه‌یه‌كى تر جياوازبێت له‌و شوێنانه‌ى كه يه‌كێتى نيشتيمانى كوردستان تێدا ده‌سه‌ڵاتى هه‌یه فراوانتره، به‌ڵام له‌م شوێنانه‌ى كه پارتى ديموكراتى كوردستان تێدا ده‌سه‌ڵاتداره كه‌متر ئه‌وبواره ده‌ڕه‌خسێت، من وه‌كو توێژه‌رێكى ستراتيجى له‌م باسه پێم وايه له‌به‌ر ئه‌وه‌يه له ئێستادا زياتر دهۆك و هه‌ولێر بۆته ئامانج چونكه هه‌ولێر پايته‌ختى كوردستانه ئه‌گه‌ر جڵه‌وى كار لێره تێكچو كۆنتڕۆڵ كردنه‌وه‌ى زۆر زۆر سه‌خته چونكه سه‌رى هه‌موكاره‌كان له هه‌ولێره هه‌مو و‌ه‌زاره‌ته‌كان لێره‌یه زياتر سه‌رۆكايه‌تيه‌كان لێره‌يه زۆربه‌ى قونسوليه‌كان لێره‌يه بۆيه ئه‌گه‌ر خوانه‌خواسته هه‌ر كارێكى نه‌خوازراو له هه‌ولێر رويدا ئه‌وا هه‌مومان له‌ناو كه‌شتيه‌كه غه‌رق ده‌بين ئينجا ناحه‌زانمان وه‌ك مه‌زهه‌به شيعه كان و حه‌شدى شه‌عبى و كه‌سانى تر سودمه‌ند ده‌بن و به‌سه‌رماندا زاڵ ئه‌بن، ئه‌وكات ئێمه‌ش ده‌ربه‌ده‌ر ده‌بين وه‌كو سوريا و شوێنه‌كانى ترمان به‌سةردێت بۆيه ده‌بێت زۆر ژيرانه و به ئه‌قل و به حيكمه‌ت مامه‌له له‌گه‌ڵ ئه‌م بارو دۆخه‌ى ئێستاى كوردستان بكه‌ين.\nبزاڤ پرێس: له‌كۆتايدا زۆر سوپاست ده‌كه‌م بۆ ئه‌م ديداره به‌پيزه به هيواى سه‌ركه‌وتن.\nد.بازيانى: منيش زۆر سوپاسى به‌ڕێزت ده‌كه‌م بۆ ئه‌م ديداره سه‌ركه‌وتو بيت.


یەشوع 6 – Kurdi Sorani Standard (KSS) | Biblica\nیەشوع 6 – Kurdi Sorani Standard (KSS)\n1ئەریحاش بەهۆی نەوەی ئیسرائیلەوە بە تەواوی داخرابوو، نە کەس دەچووە دەرەوە و نە کەسیش دەهاتە ژوورەوە.\n2جا یەزدان بە یەشوعی فەرموو: «بڕوانە من ئەریحا و پاشاکەی و پاڵەوانە شەڕکەرەکانی ئەوم داوەتە دەست تۆ. 3ئێوەش هەموو جەنگاوەرەکان بۆ ماوەی شەش ڕۆژ، ڕۆژی جارێک بە چواردەوری شارەکەدا دەسووڕێنەوە. 4حەوت کاهین حەوت کەڕەنای قۆچە بەران لەبەردەم سندوقەکەدا هەڵدەگرن و لە ڕۆژی حەوتەم حەوت جار بە چواردەوری شارەکەدا دەسووڕێنەوە و کاهینەکان کەڕەناکان لێدەدەن. 5کاتێک گوێتان لە دەنگی کەڕەناکان دەبێت، لەگەڵ درێژبوونەوەی فووکردن بە قۆچە بەرانەکاندا، هەموو گەل بە یەک دەنگ هاوارێکی بەرز دەکەن؛ ئیتر شوورای شارەکە دەڕمێت و هەموو گەل هەریەکە و لەلای خۆیەوە بەسەریدا دەدەن.»\n6جا یەشوعی کوڕی نون کاهینەکانی بانگکرد و پێی گوتن: «سندوقی پەیمان هەڵبگرن و با حەوت کاهینیش حەوت کەڕەنای قۆچە بەران لەپێش سندوقی یەزدان هەڵبگرن.» 7ئینجا بە گەلی گوت: «پێش بکەون و بە چواردەوری شارەکەدا بسووڕێنەوە، با ئەوەی چەک بە دەستە لەپێش سندوقی یەزدانەوە بڕوات.»\n8هەروەک چۆن یەشوع فەرمانی بە گەل کرد، حەوت کاهینەکەی هەڵگرانی حەوت کەڕەنا قۆچە بەرانەکان، لەبەردەم یەزدانەوە بە کەڕەنا لێدانەوە بەرەو پێش چوون و سندوقی پەیمانیش لە دوایانەوە دەڕۆیشت. 9هەموو چەک بەدەستەکانیش لەپێش کاهینە کەڕەنا لێدەرەکان دەڕۆیشتن، لەپاشەوە پاسەوانەکانیش لەدوای سندوقەکەوە دەڕۆیشتن. بەردەوام کەڕەنا دەنگی دەهات. 10بەڵام یەشوع فەرمانی بە گەل کردبوو و پێی گوتبوون: «هاوار مەکەن و دەنگتان نەبیسترێت و یەک وشە لە دەمتان نەیەتە دەرەوە، هەتا ئەو ڕۆژەی پێتان دەڵێم هاوار بکەن، جا هاوار دەکەن!» 11لەبەر ئەمە سندوقی یەزدان یەک جار بە چواردەوری شارەکەدا سووڕایەوە و پاشان هاتنەوە بۆ ناو ئۆردوگاکە و لە ئۆردوگاکە مانەوە.\n12بەیانی زوو یەشوع لە خەو هەستا و کاهینەکانیش سندوقی یەزدانیان هەڵگرت و 13حەوت کاهینەکەی هەڵگرانی حەوت کەڕەناکەش لەپێش سندوقی یەزدانەوە دەڕۆیشتن و کەڕەنایان لێدەدا و چەک بەدەستەکانیش لەپێشیانەوە دەڕۆیشتن و لەپاشەوە پاسەوانەکانیش لەدوای سندوقی یەزدانەوە دەڕۆیشتن، کاتێک کەڕەنا دەنگی دەهات. 14ئینجا لە ڕۆژی دووەم یەک جار بەدەوری شارەکەدا سووڕانەوە و پاشان هاتنەوە بۆ ناو ئۆردوگاکە. شەش ڕۆژ ئاوایان کرد.\n15ئەوە بوو لە ڕۆژی حەوتەم بەرەبەیان زوو لە خەو هەستان و حەوت جار بەو شێوەیە بە چواردەوری شارەکەدا سووڕانەوە. تەنها لەو ڕۆژەدا حەوت جار بە چواردەوری شارەکەدا سووڕانەوە، 16ئەوە بوو لە جاری حەوتەم کاتێک کاهینەکان کەڕەناکانیان لێدا، یەشوع بە گەلی گوت: «هاوار بکەن! چونکە یەزدان شارەکەی داوەتە دەست ئێوە! 17دەبێت شارەکە و هەرچی تێیدایە بۆ یەزدان تەرخان بکرێت تاکو قڕ بکرێت6:17 لە زمانی عیبری ئەم زاراوەیە دەگەڕێتەوە بۆ شتێک یان کەسێک کە دەبەخشرێت بە یەزدان. لە کاتی شەڕدا دەستکەوتەکە دابەش ناکرێت و بەخشینەکە دەرئەنجامەکەی لەناوبردنی تەواوە.، تەنها ڕاحابی لەشفرۆش و هەموو ئەوانەی لە ماڵەکە لەگەڵین دەیانهێڵنەوە، چونکە ئەو دوو نێردراوەی شاردەوە، کە ناردمانن. 18بەڵام ئێوە خۆتان بە دوور بگرن لە شتە تەرخانکراوەکان نەوەک قڕ بکرێن و ئۆردوگای ئیسرائیل تووشی قڕبوون و تێکدان بکەن. 19هەموو ئەو زێڕ و زیو و قاپە بڕۆنز و ئاسنانە بۆ یەزدان تەرخانکراون و دەچنە ناو گەنجینەی یەزدانەوە.»\n20کاتێک گەل هاواری کرد و کەڕەنایان لێدا، گەل گوێیان لە دەنگی کەڕەنا بوو، هاوارێکی بەرزیان کرد و شووراکە داڕما و گەل چوونە ناو شارەکەوە، هەریەکە و لەلای خۆیەوە و بەسەریاندا دا و شارەکەیان گرت. 21شارەکەیان بۆ یەزدان تەرخان کرد و هەرچی تێیدابوو لە پیاو و ژن و منداڵ و پیر، هەتا گا و مەڕ و گوێدرێژەکانیشیان بە زەبری شمشێر قڕ کرد.\n22یەشوعیش بەو دوو پیاوەی گوت کە سیخوڕی خاکەکەیان کردبوو: «بچنە ناو ماڵی ژنە لەشفرۆشەکەوە، هەروەک سوێندتان بۆی خوارد، خۆی و هەموو ئەوەی هی ئەوە بیانهێننە دەرەوە.» 23جا دوو گەنجە سیخوڕەکە چوونە ژوورەوە و ڕاحاب و دایک و باوک و براکانی و هەرچی هەیبوو و هەموو کەسوکارەکەیان هێنایە دەرەوە و لە دەرەوەی ئۆردوگای ئیسرائیل دایاننان.\n24شارەکەشیان سووتاند و لەگەڵ هەموو ئەو شتانەی تێیدا بوو، بەڵام زێڕ و زیو و قاپە بڕۆنز و ئاسنەکانیان خستە ناو گەنجینەی ماڵی یەزدانەوە. 25بەڵام یەشوع ڕاحابی لەشفرۆش و ماڵی باوکی و هەرچی هەیبوو بە زیندووێتی هێشتنییەوە، ئەویش هەتا ئەمڕۆش لەنێو ئیسرائیلدا نیشتەجێیە، چونکە ئەو دوو نێردراوەی شاردەوە کە یەشوع بۆ سیخوڕی ئەریحا ناردبوونی.\n26لەو کاتەدا یەشوع سوێندی خوارد و گوتی: «لەبەردەم یەزدان نەفرەت لێکراوە ئەو کەسەی هەڵدەستێت و ئەم شاری ئەریحایە بنیاد دەنێتەوە:\n«بە مەرگی کوڕە نۆبەرەکەی\nبناغەکانی دادەنێت و\nبە مەرگی بچووکەکەی\n27یەزدانیش لەگەڵ یەشوع بوو و ناوبانگی بە هەموو خاکەکەدا بڵاو بووەوە.\nKSS : یەشوع 6


21:07 هه‌ینی 20 ئه‌یلول 2019\nجێگرى بەرپرسى مەڵبەندى یەکێتى لە هەولێر رایگەیاند، کەمێک لەمەوبەر لەلایەن کەسانى نەناسراوەوە تەقە لە دوو بارەگاى یەکێتى کراوە لە هەولێر.\nحاجی مەسیفی جێگری بەرپرسی مەڵبەندی یەکێتی نیشتمانی کوردستان بە ناس کوردی ڕاگەیاند “ئەمشەو نزیکی کاتژمێر 8:30 لەلایەن ئۆتۆمبێلێکی نەناسراوەوە کە چەند چەکدارێکی نەناسراوی تێدا بووە تەقە لە هەردوو کۆمیتەی چوار و پێنجى یەکێتی کراوە لە شاری هەولێر”.\nوتیشى “هەردوو کۆمیتەکە لەناو یەک بینادان و ئەو چەکدارانە بەشێوەیەکی ترسنۆکانە چەند تەقەیەکیان کردوە و هەڵهاتوون و فیشەکەکانیش تەنها بەر دیواری بارەگاکان کەوتوون و هیچ زیانێکی گیانیان نەبووە”.\nحاجى مەسیفی باسی لەوەشکرد “ئەوانەى کە تەقەیان کردوە نازانین کێن و هیچ کەسێکیش تۆمەتبار ناکەین، بەڵام هەرکەس بێت، لایەنێکی ئاژەگێڕە و دەیەوێت بەهۆی ئەو دۆخەی کە لەنێوان پارتی و یەکێتیدا دروستبووە ڕەوشەکە ئاڵۆزتر بکات و کێشەکانمان لەگەڵ پارتی بباتە قۆناغیکی خراپتر”.\nجێگری بەرپرسی مەڵبەندی یەکێتی وتیشی ” لە ئێستادا هێزەکانی ئاسایشی هەولێر هاتونەتە شوێنی ڕوداوەکە و لەگەڵ ئێمەدا لێکۆڵینەوەکانیان دەستپێکردووە، دەبێت هەمومان کار لەسەر هێورکردنەوەی دۆخەکە بکەین و ئەو ڕەوشە بەردوام نەبێت”.\nتەقەکردن لەو دوو بارەگایەى یەکێتى لە هەولێر، دواى رووداوى تەقەکردن دێت لە لقى چوارى پارتى لە سلێمانى لەلایەن کەسانى نەناسراوەوە.\nئەو رووداوانە دواى ئەوەدێن کە رۆژى پێنج شەممە 19ى ئەیلولى 2019 لە بازگەى دێگەڵە رێگرى لە مەحمود سەنگاوى ئەندامى مەکتەبی سیاسی یەکێتى کرا بچێتە هەولێر، ئەوەش رەوشێکى گرژى لەنێوان پارتى و یەکێتیدا دروستکردووە.\n11:26 پێنج شه‌ممه 17 تشرینی یه‌كه‌م 2019\n10:51 هه‌ینی 18 تشرینی یه‌كه‌م 2019\nسەرۆکایەتى کۆمارى عێراق ئەو مادانەى دەستوور ئاشکرادەکات کە کار بۆ هەموارکردنەوەیان دەکرێت\n21:00 یه‌ك شه‌ممه 29 ئه‌یلول 2019\nبۆ خەرجکردنى مووچەى هێزەکانى پێشمەرگە بەغدا مەرجى هەیە


خةلاَتةكان تۆتۆ TOTO Asia Oceania - Awards\nتۆتۆ دەربارەى جيهان\nگروپی سەردار – تۆتۆ\nناسنامەی تۆتۆتۆتۆی نێودەولەتی خەونی پێشکەوتن دەنگوباسى تۆتۆ\nپەيامنێر كۆمپانيا ئةركةكان\nمشاريع عالمية AWARDS پەيامنێر كۆمپانيا ئةركةكان\nداهێنانی یەکەم هەسارەی ئاو تەکنیکی تۆتۆ\nبارکردنی کەتەلۆگ ظيديؤيةكانى تۆتۆ پێشانگا تۆتۆ\nسەنتەری تۆتۆی تەکنیکی\nداهێنانی یەکەم هەسارەی ئاو تەکنیکی تۆتۆ CATALOGUE DOWNLOAD ظيديؤيةكانى تۆتۆ ABOUT WASHLET TOTO TECHNICAL CENTER\nتوالێتەکان فڵچەکان\tبانێۆ جبەخانە\nخۆ ششتن جوانکارییەکان\tطةرماوة طشتييةكان تصميمات عالمية أطقم الحمامات\nتوالێتەکان فڵچەکان\tمراحيض بانێۆ جبەخانە\nخۆ ششتن جوانکارییەکان\tطةرماوة طشتييةكان وۆشلێت\tتصميمات عالمية أطقم الحمامات\nمعارض تۆتۆ SUPPORT\nنێودەوڵەتى ئاسيا BRAZIL CHINA EUROPE HONG KONG INDIA JAPAN KOREA OCEANIA TAIWAN THAILAND USA VIETNAM\nسالاَنة لةلايةن شيكاطؤ (ئيثنوم)وة رِيَك دةخريَت: مؤزةخانةى تةلارسازى و ديزاين، بةهاوبةشى سةنتةرى ئةوروثى بؤ ديزاين و هونةرى تةلارسازى و تويَذينةوة شارستانيةكان.سةوز ديزاين كراويى باشة، كة ثيَوةرة بؤ ديزاينة تازةكان كة ديزاين كراوة لةسةر بنةماى ذينطة، وة داهيَنراوة ذيَنطةييةكان، ثاراستن، تةكنيكة سةوزةكان، وزة نويَيةكان، دوبارة بةكارهيَنانةوة بؤ ضاككردنى جؤرى ذيان و ذيَنطة ثيَكةوة.\nلة ماوةى ثيَشكةكردنى لةسالَى 1953، وة خةلاَتى (ئيف) ئاماذةيةكى باوةرِثيَكرابووة بؤ ديزاينيَكى باش و ديار، خةلاَتى ديزاينى بةرهةمى (ئيف) هةموو بوارةكانى ديزانى بةرهةم دةطريَتةوة، وةك ستةيجيَكة بؤ ئةو داهيَنكاريانةى ثةيوةنديان بة ديزاينةوة هةية، لةطةلَ ئةوةشدا دانثيانانيَكى جيهانى ئةمرؤية .\n(ديزاين زنتروم نوردراين ويستفالين) لة ئةلَمانيا سالَى 1955 ريَكى خستوة، (خةلاَتى ديزانى خالَة سورةكة) خةلاَتيَكى نيَو دةولَةتية، كة طةورةترين و بةناوبانطترين ثيَشبرِكيَي ديزاينة لة جيهاندا، لةطةلَ ثيَشكةشكردنى 1200 زياتر لة 60 ولاَتةوة.كة دابةشكراوة بؤ (خةلاَتى خالَة سورةكة: ديزانى بةرهةم)، و (خةلاَتى خالَة سورةكة: ديزانى ثةيوةنديةكان) و (خةلاَتى خالَة سورةكة: ضةمكى ديزاين). بةرهةمة براوةكانى خةلاَتةكة دةخريَنة بةردةم ئامادةبوة نيَودةولَةتيةكان لة مؤزةخانةى ديزاينى خالَة سورةكة.\nپەیوندیمان پێوە بکە\nبون به ئه ندام\nئەمريكا ، ئەوروپا\nCopyright © 2017 Sardar Group . All Rights Reserved.\nDeveloped and designed By Creativelab1


25/04/2019 01:35:00 م\nئه‌مڕۆ پێنجشه‌ممه 25ی نیسانی 2019، هێمن هه‌ورامی، جێگری سه‌رۆكی په‌رله‌مانی كوردستان، به‌ئاماده‌بوونی ژماره‌یه‌ك له ئه‌ندامانی په‌رله‌مان، له هۆلی په‌ناگیری له ته‌لارى په‌رله‌مان، پێشوازیی له ژماره‌یه‌ك له مامۆستایان و قوتابییانی به‌شی سیاسه‌تی گشتيی زانكۆی دهۆك كرد.\nله‌دیدارێكدا هێمن هه‌ورامی، جێگری سه‌رۆكی په‌رله‌مانی كوردستان، رێكاره یاساییه‌كانی كاری په‌رله‌مانیی له ماوه‌ی چوار خولی ڕابڕوو و به‌رنامه و پلان و كاره له‌پێشینه‌كانی خولی پێنچه‌می په‌رله‌مانی شیكرده‌وه‌و ڕایگه‌یاند: "به‌گوێره‌ی په‌یڕه‌وی ناوخۆی په‌رله‌مانی كوردستان، 15 لیژنه‌ی هه‌میشه‌ییمان هه‌یه‌و كاری سه‌ره‌كیی په‌رله‌مانی كوردستانیش بریتییه له‌ده‌ركردنی یاساو چاودێری و به‌دواداچوون و په‌سه‌ندكردنی بودجه، له‌پاڵ ئه‌م كاره سه‌ره‌كییانه‌ش هه‌وڵده‌ده‌ین دیپلۆماسییه‌تی كاری په‌رله‌مان ببێته به‌شێكى گرنگ له پاڵ كاره سه‌ره‌كییه‌كانی په‌رله‌مان".\nهه‌ر له‌دیداره‌كه‌دا هێمن هه‌ورامی، جێگری سه‌رۆكی په‌رله‌مانی كوردستان، باسی له بارودۆخی سیاسیی ئه‌مڕۆی هه‌رێمی كوردستان و گفتوگۆى لایه‌نه سیاسییه‌كان بۆ پێكهێنانی كابینیى نۆیه‌می حكومه‌تی هه‌رێمی كوردستان كردو رایگه‌یاند: "له‌ئێستادا له‌یه‌كتر نزیكبوونه‌وه‌یه‌كی باش له‌نێوان لایه‌نه سه‌ره‌كییه‌كانی هه‌رێمی كوردستان بۆ پێكهێنانی كابینه‌ی نوێ هه‌یه، په‌رله‌مانی كوردستانیش ده‌بێته به‌شێكی گرنگ و كاریگه‌ر بۆ چاره‌سه‌ركردنی پرسه سیاسییه‌كان و نابێته سه‌رچاوه‌ی دروستكردنی كێشه بۆ پرۆسه‌ی سیاسی له هه‌رێمی كوردستاندا".\nلای خۆیانه‌وه مامۆستایان و قوتابییانی به‌شی سیاسه‌تی گشتيی زانكۆی دهۆك، وێڕای پیرۆزباییكردنیان له جێگرى سه‌رۆكی په‌رله‌مان به‌بۆنه‌ی ده‌ستبه‌كاربووونی له‌پۆسته‌كه‌ى ، سوپاسی جێگرى سه‌رۆكی په‌رله‌مانیان كرد بۆ ئه‌و پێشوازییه‌و روونكردنه‌وانه‌ى سه‌باره‌ت به دۆخى په‌رله‌مان و پلان و به‌رنامه‌و كارى په‌رله‌مان و چه‌ندین پرسیاریشیان سه‌باره‌ت به كارو ئه‌ركی په‌رله‌مان له رووی یاسایی و ده‌ستوورییه‌وه ئاراسته‌ی جێگرى سه‌رۆكی په‌رله‌مان كردو ئه‌ویش وه‌ڵامی پێویستی سه‌رجه‌م پرسیاره‌كانی دایه‌وه.


پسپۆڕێکی خۆراک: خواردنی بەز هۆکارە بۆ درێژبوونەوەی قژ و برژانگ\nچەوری مەڕ كە كوردەواری بە ( بەز ) ناودەبرێت، بریتیە لە چەوریەك لە لەشی مەڕدا زۆرە، ئەم جۆرە چەوریە لە ڕووی شیكاریەوە سەرچاوەیەكی وزەی زۆرە و جۆری چەوریەكە لە ڕوی پێكھاتەوە لە ڕۆنی ڕووەكی زۆر جیاوازە وە ھەندێك لە ڤیتامینەكانی تێدایە بەتایبەتی ئەوانەی لە چەوریدا دەتوێنەوە.\nلەشكر حەمید ئەندازیاری خۆراك، باسی لەوەکردووە، خواردنی بەزی مەڕ بەبڕێكی دیاریكراو لەژێر چاودێری پسپۆڕی خۆراك ھەندێك سودی ھەیە:\n٢- ھاوكارە بۆ چارەسەری ھەندێك كێشەی هەوكردنی جومگە پاش تواندنەوەی لەگەڵ ھەندێك جۆر زەیتی ڕووەكی وە بەكارھێنانی لەسەر جومگە.\nئەو ئەندازیارە باس لەوەشدەکات ھەموو ئەم سودانە لەوەوە سەرچاوە دەگرێت لە بەزی ئاژەڵ بەبەراورد بە زەیتە ڕووەكیەكان لەڕووی كیمیاییەوە زیاتر جێگیرد واتە ئۆكسان بەخێرایی ڕوونادات چونكە بوونی شێ و ھەوا ھۆكارە بۆ ئۆكسان زەیتی ڕووەكی، بەزی مەڕ بەشێكی كەمی وزەیە و ئاوێكی زۆری تێدایە بەڵام زەیت بڕێكی زیر وزەی تێدایە .\nھەندێك لە توێژینەوەكانی تر باسی زیانەكانی دەكەن بۆ توشبوون بە نەخۆشی دڵ و ڕەقبوونی خوێنبەرەكان و شێرپەنجەی مەمك و زەھایمەر ...ھتد، لە ئەنجامی توێژینەوەیەك بەزی ئاژەڵ لە چەوری تێر پێكھاتووە و سەرچاوەی وزەیە و لە ھەموو ١٠٠ گرام بەزدا ٩٠٠ سعرەی گەرمیمان دەداتێ وە دەبێتە كەم بوونەوەی كۆڵیستڕۆڵ لەجۆری باش (HDL ) ، وە زۆر خواردنی دەبێتە ھۆی قەڵەوی و ئەمەش ھۆكارە بۆ نەخۆشی شەكرە و بەرزی پەستانی خوێن و جەڵدەی مێشك و ھەوكردنی جومگەكان .\nنەیشی شاردووەتەوە خواردنی بەزی مەڕ بەبڕی زۆر زیانی زیاترە لەسودەكانی، بەڵام ئەگەر بەزێكی تەندروست بێت بەبڕێكی زۆر كەم لەژێر چاودێری پسپۆڕی خۆراك لەگەڵ ئەمەشدا فول صویا و كەتان گوێز بخورێت كە سەرچاوەی ترشە چەوریەكان و ئۆمێگا (٣) سودی زۆرە.\n2407 جار خوێندراوەتەوە


"بەرهەمی هەنگوین بۆ ئەمساڵ لەنێوان 450 بۆ 600 تەن دەبێت"\n09:49 - 03/11/2019 535 جار خوێندراوەتەوە\nد. ئەحمەد حەمەئەمین زیاتر لە 40 ساڵ، ئەزموونی لەگەڵ بەخێوکردنی هەنگدا هەیە، لەبواری ئەکادیمیشدا لە ساڵی (1977)ەوە لە کۆلیژی کشتوکاڵی زانکۆی سلێمانی وانەی تایبەتیی لە بواری بەخێوکردنی هەنگدا وتووەتەوە. لەم دیدارە تایبەتەدا لەگەڵ “زەمەن”، باس لە گرفتی هەنگەوانی لە کوردستان و ئاستی بەرهەمهێنان و شێوازی بەرهەمهێنان و زۆر پرسی تری تایبەت بەم بوارە دەکات.\n* خەڵک بە گشتی کە باس لە هەنگ دەکرێت، “هەنگوین” دەبینێت، ئایا هەنگ، تەنها بەرهەمێک هەیبێ، هەنگوینە؟\n- بێگومان نەخێر، هەنگ چەندین بەرهەمی تری هەیە، بێجگە لە “هەنگوین” کە سەرەکیترین بەرهەمی هەنگە. ئەم بەرهەمانەی تریشی هەیە: (هەڵاڵە، خواردنی شاژن، پڕۆپۆلز، پوورە) کە ئەمانەش هەمووی داهاتن و دەفرۆشرێن، وەک هەنگوین. هەنگ، لە بەهاردا پورە دەدات و وەچە دەخاتەوە لە ڕێگەی پوورەوە، لەماوەی ٢٤ سەعاتدا نەیگریتەوە دەڕوات و لەدەستت دەچێ. شاژنە بەتەمەنەکە، لەگەڵ کۆمەڵێ هەنگی تر، لە دووریی نزیکەی دە مەترەوە لائەدەن، لە ماوەی ٢٤ سەعاتدا هەندێ لە هەنگەکانی تر، دەچن شوێن دەدۆزنەوە، پێویستە هەنگەوان، بیانگرێتەوەو بیانخەیتە ناو سندوقەکانیان. گەر نا دەڕۆن و لەدەست دەچن.\nهەنگ، هەڵاڵە لە گوڵەکان دروست دەکات، ئەمیش وەک هەنگوین بۆ هەموو شت باشە تەنها بۆ ئەوانەی حەساسیەت‌و ڕەبۆیان هەیە خراپە.\n* باستان لە کوورەی هەنگ کرد، کوورەی هەنگ چەند جۆرە؟\n- کوورەی هەنگ دوو جۆرە، یەکێکیان محەلییە لەناو سەبەتەدایە. ئەوی تریان لەناو سندوقدایە. بەس ئەم دوو جۆرەمان هەیە. بەڵام ئەمەی دووەمیان، بەرهەمی زیاترە. ئێستاش هەنگەوانانی لای خۆمان لە کوردستان، ڕوویان کردووەتە ئەم جۆرەیان، چونکە بەرهەمی زیاترە. ئەمەش کاتی خۆی زانایەکی ئەمەریکی دۆزییەوەو پەرەی پێدا.\n* وەک کەسێکی پسپۆڕ و تایبەتمەند بە هەنگەوانیی، سودەکانی هەنگوین چین؟\n- من لە ساڵی 1977 ەوە، لە کۆلیژی کشتوکاڵی زانکۆی سلێمانی، وانەی بەخێوکردنی هەنگ دەڵێمەوە. بۆیە زۆر لەو بوارەدا شارەزایم پەیداکردووە. هەنگوین 185 سودی گرنگی بۆ مرۆڤ هەیە، گرنگترینیان بەم جۆرە پۆلینکراوە:\n-بۆ نەخۆشی دڵ چارەسەرە\n-ئەوانەی گرفتی بۆری خوێنیان هەیە، بۆری خوێن فراوان دەکات.\n-سودی هەیە بۆ تووشبوانی ئایدز\n-ئەنزیماتی تێدایە، سوودێکی زۆر زۆری هەیە.\n-دەوڵەمەندە بە کانزاکان، وەک (کالیسیۆم و مەگنیسیۆم و پۆتاسیۆم)\n-دەوڵەمەندە بە ڤیتامینات.\nسوودی تری زۆرە و رەنگە زۆربەیان خوێنەران بزانن. تەنانەت لە قورئانی پیرۆزیشدا ناوی هاتووە کە شیفایە بۆ نەخۆشی. کە دەفەرمووێت (فيه شفاء للناس/ سورە النحل)\nهەنگوین، بە دوو جۆریش دەخورێت، لەگەڵ شانەکەدا بیخۆیت و وەک بنێشت بیجوویت، هەرچی پیسی دەموو دان و ناو دەم و بۆری هەناسە هەیە پاکی دەکاتەوە.\n* ئەی وەک ئەکادیمییەک، کە ساڵانێکی زۆرە لەگەڵ هەنگوین و هەنگ دەژین، پرسیار بکەین هەنگوین چییە؟\n-هەنگوین، خواردنی سرووشتی هەنگە، کە لە خوردنی گوڵی جۆراوجۆر کۆی دەکاتەوە. ئەو گوڵەشی کە دەیهێنێ، جۆرەکەی باشی و کوالێتی هەنگەکە دەستنیشان دەکات. تا گوڵەکە بۆندار بێ، ئاستی هەنگوینەکە دەستنیشان دەکات، چەند باشەو کوالێتی بەرزە. هەنگوین جۆرو شێوەو رەنگی هەیە، بەپێی تایبەتمەندی گوڵەکەو خواردنی هەنگەکە، زیاتر شەش رەنگە لە تۆخەوە بۆ کاڵ.\n*کاتێکی دیاریکراو هەیە بۆ بڕینی هەنگوین، لە ساڵێکدا، یان لە هەموو شوێنێ، لە یەککاتدا دەبڕێت و کۆدەکرێتەوە؟\n-نەخێر کاتەکان جیاوازە، بەپێی کەش و ئاووهەواو جۆری ژینگەکەی. لە عێراق، ساڵی دوو جار هەنگ دەبڕێت، بەڵام لە کوردستان تەنها یەکجار. چونکە لە کوردستان بەهارەکەی کورتەو زوو گوڵ و گوڵزار لەناودەچێ، لەبەرئەوەی سیستمی ئاودانیشمان لە هاویندا زۆر کەمە، بەڵام لە ناوەڕاست و خواری عێراق دووجار هەنگ دەبڕێت، لە مانگی شەش و حەوت، هەنگوین بەرهەم دێنێت و سەرچاوەی ئاودانیان هەیە، بەڵام ئێمە لە کوردستان تەنها لە کۆتایی مانگی نۆو سەرەتای مانگی دە هەنگوین دەبڕین.\n*هیچ تایبەتمەندییەک هەیە لە بڕینی هەنگ و کۆکردنەوەی هەنگوین، یان نا؟\n-بێگومان، ئەمە زۆر گرنگە هەنگەوان رەچاوی بکات، ئەوە نەکات زیانێکی زۆر بەر هەنگەکان دەکەوێت و دەبێتە هۆی لەناوچوونیان. بۆ نموونە لە سندوقێکدا سێ شانەی هەنگوین هەیە، دەبێ هەنگەوان لەکاتی کۆکردنەوەی هەنگوین، هەموو ئەو هەنگوینە دەرنەهێنێ، پێویستە یەک لەسەر سێ لە سندووقەکەدا بیهێڵێتەوە، چونکە ئەوە خواردنی هەنگەکەیە تا ساڵی داهاتوو، بەرهەمی نوێی دەبێت، گەر نا لە زستان تەحەموول ناکات. جاری واهەیە هەنگەوانێ دەڵێ ئەمساڵ هەنگوینم هەبوو، تا گەیشتمە ساڵی داهاتوو، هەنگەکانم نەما و هەمووی لەناوچوون! ئێ تۆ کە زاڵمانە هەموو هەنگوینەکە دەردێنی، بێگومان لە زستاندا هیچ نامێنێتەوەو هەموو هەنگەکان لەناو دەچن. ئیتر وردەکاریی هەنگوینەکەش جیاوازەو ئاستی کوالێتی و ئەسڵ و نائەسڵ.\n* کەواتە هەنگوینی ساغ و ساختەشمان هەیە؟\n-بێگومان هەنگوینی ساختەو هەنگوینی ساغیشمان هەیە. زۆربەی ئەو هەنگوینانەی لە وڵاتانی دراوسێ‌و دەرەوەی هەرێمەوە دێن، هەنگوینی ساختەن. هەندێ لەو هەنگوینانە بە رەنگ‌و شوێنە زۆر لە هەنگوینی ساغ دەچن، بەڵام پڕن لە مادەی جیاواز و کیمیایی نا تەندرووست. هەنگوینێ ساغ بێ کیلۆی نادەن، بە ١٢ هەزار، هەنگوینێ ساغ، کیلۆی دەچێتە سەد دۆلار!\n*ئەی هاوڵاتی چۆن بتوانێ ئەو هەنگوینە ساغ و ساختەیە لەیەک جیا بکاتەوە؟\n-چەندین ڕێگە هەیە، بەس من تەنها یەک رێگە باس دەکەم کە ئاسانترینیانەو بەئاسانی هاوڵاتی دەتوانێ هەنگوینی ساغ بناسێتەوە. ئەویش دوو پەرداخ بێنە ئاوی شلەتێنی تێبکە دوو هەنگوین بێنە یەکێکیان ساغ بێ و ئەوی تریان ساختە، بە چاو ناتوانی لەیەکتریان جیا بکەیتەوە. هەنگوینە ساختەکە بێنە کەوچێکی زەڵاتە شۆڕی کەرەوە بۆ ناو ئاوە شلەتێنەکە، ئەگەر لەناو ئاوەکەدا، وەک مار خۆی پێچاو شین دەبووەوە لە بنی پەرداخەکەدا، ئەوا هەنگوینی ساغە. بەڵام گەر بڵاوبوویەوە، ئەوە شەکری تێدایە و ساختەیە.\n*هەندێ کەس دەڵێن ئەو هەنگوینەی بیبەستێ لە سەلاجە، هەنگوینێکی ساختەیە؟\nنەخێر ئەوە ئاساییە و زۆر هەنگوین دەکرێت بیبەستێت و هەنگوینی چاکیش بێت. ئەگەر ڕێژە بلووکوزی کەمێ زیاتر بێت، هەنگوینەکە دەیبەستێ و شتێکی ئاساییە.\n* شوێن و جوگرافیایەکمان هەیە بڵێین ئەو شوێنە لە کوردستان، هەنگوینی زۆر باشە؟\n-بەڵێ، هەنگوینی قەندیل نمرە یەکە لە هەنگوین. بەڵام بەداخەوە ئێستا بەهۆی تۆببارانکردنی تورکیاوە زیانی زۆر بەر هەنگەکان کەوتووەو ئەو هەنگوینە چاکەی جاران دەستناکەوێت. یان کەس ناتوانێ بچێ دەریبهێنێ و دەمێنێتەوە، یان زیان بەر هەنگەکان کەوتوون. هەنگوینی قەندیل چونکە سرووشتییە و شەکر نادرێ بە هەنگەکان، سرووشتی و ساغە. هەنگوینی شارباژێڕ و پێنجوێنیش زۆری ساغ و تایبەتییە.\n* زۆرجار دەوترێ هەنگوین شیرینە بۆ لەش سوودی زۆرە، خۆ شەکری درووستکراویش شیرینە، بۆچی زیانی هەیە بۆ لەش؟\n- ئێمە کە دەڵێین هەنگوین باشە و ئەو شەکرە سپییەی هەیە خراپە؟ لەبەر ئەوەی ئەو شەکرە لە 90-9٥ شەکری دوانییە، پێی دەوترێت سوکەرۆز، کە دەیخۆین لەش هیلاک دەبێ. بەڵام هەنگوین بە پێچەوانەوە، ئەو شەکرەی تێیدا لە 72٪ بۆ 78٪ ی ئەو شەکرەی تێدایە کە پێی دەڵێن (مۆنۆ سەکەرایت) کە مەعیدەی مرۆڤ هیلاک ناکات. بۆ زانیاریت هەنگوین تاکە خواردنە کە دەیخۆیت، هیچ پاشەڕۆیەکی نییە و هەمووی هەزم دەبێت.!\n*هیچ داتا و ژمارەیەک هەیە لەسەر بەرهەم و ژمارەی سندوقی هەنگ لە کوردستان و عێراق، ئایا بەشی پێداویستییەکانی ناوخۆ دەکات یان نا؟\n- لە عێراق نزیکەی 800 هەزار سندوقی هەنگ هەیە. لەو رێژەیە 75٪ لە کوردستانە.\n-لە عێراقدا، بۆ ئەمساڵ پێشبینی دەکرێت بەرهەمی هەنگوین لە نێوان 600 بۆ 800 تەن بووبێت. کەواتە بەرهەمی هەنگوینی کوردی لە کوردستانی عێراق بۆ ئەمساڵ لە نێوان 450 تەن بۆ 600 تەن بێت. ئەم ڕێژەیەش زۆر باشە و بە زیادیشەوە بەشی بەرهەمی ناوخۆیی و هاوردەش دەکرێت، گەر پلان هەبێ.\n*چ درەخت و دار و گوڵێک زۆرترین سوودی بۆ هەنگ هەیە؟\n- باشترین سەرچاوەی بۆ هەنگوین، کۆمەڵەی دارە بەرهەمدارە ترشەمەنییەکانە، وەک (داری پرتەقاڵ، لیمۆ، نارج) هەر بۆیە زۆر هەنگەوان لە زستاندا کە زۆر ساردە، هەنگەکانی دەبات بۆ ناوچەی کەلار، کە لە خانەقین و بەعقوبەوە نزیکە و لەوێش ئەم جۆرە دارانە زۆرە.\n* وەزارەتی کشتوکاڵ هیچ پلان و کارێکی هەیە لەم بوارەدا، کە برەو بە بەرهەمی هەنگوین بدات لە کوردستان؟\n-نەخێر وەزارەتی کشتوکاڵ هیچ پلان و کار و پڕۆژەیەکی نییە هەنگەوانیی لە کوردستان پێش بخات. تائێستا حکومەتی هەرێم نەیتوانیوە تاقیگەیەکی تایبەت بە هەنگوین دامەزرێنێت. دەبوو لانی کەم پەیمانگەیەکی هەنگەوانی تایبەت بکرایەوە. هیچی ئەمانە نەکراوەو بایەخ نەدراوە نە بە هەنگوین، نە بەبەرهەمی خۆماڵی تر. لەمانگی چواری ڕابردوودا، لەگەڵ مامۆستا ئیبراهیم کە پسپۆڕی هەنگە، سەردانی لوبنانمان کرد، تاقیگەیەکی زۆر گەورەی بواری هەنگوینمان بینی، کارگەی گەورەو پێشکەوتوومان بینی، کە هەنگوینی دەخستە ناو شووشەوەو دەیناردە بازاڕەکانەوە. هاتینەوە بۆ کوردستان، هەموویمان بە بەرپرسان ڕاگەیاند، تێچووەکەی چوار بۆ پێنج ملیۆن دۆلاری تێدەچێ بەڵام داهاتێکی زۆریش دەبێ و برەوێکی زۆر بە بەرهەمی هەنگوینی خۆماڵی دەدات.\n* زانکۆ و پەیمانگەکان، بۆ بەشی تایبەتمەند لەو بوارەدا ناکەنەوە؟\n-چوینە لای د. ئالان فەرەیدون سەرۆکی زانکۆی پۆلەتەکنیکی سلێمانی. پەیمانیداوە بۆ ساڵی داهاتوو، لە پەیمانگەی کشتوکاڵی بەکرەجۆ بەشی (بەخێوکردنی هەنگەوانی) بکاتەوە. سەرەتا چەند خوێندکارێ وەردەگرێ‌و ساڵانە برەو بە بەشەکە دەدرێت و پێشدەخرێت، ئەمەش رۆڵی زۆر دەبێ بۆ گەشەپێدان و پێشکەوتنی هەنگەوانی‌و زۆربوونی بەرهەمی هەنگوین لە کوردستاندا.\n* گرفتەکانی هەنگەوانی بە شێوەیەکی گشتی لە کوردستاندا چین؟\n-گرفتی زۆرن، بەڵام گرنگترینیان لە چەند خاڵێکدا کۆدەکەمەوە، کە ئەمانەن:\n-نەبوونی تاقیگەی تایبەتمەندی هەنگوین، بۆ ئەوەی بەشێوەیەکی زانستی بزانین ئەو هەنگوینە ساختەیە یان ساختە نییە\n-نەبوونی خوێندنی تایبەتمەند بە هەنگ و هەنگەوانی (ئێستا ئێمە بەتەماین بیکەینەوە)\n-بەکارهێنانی قڕکەرە کیمیاییەکان، ئەمە زۆر ترسناکە و زیانی زۆرە بۆ هەنگ و هەنگەوانی و بەرهەمی هەنگوین. بەتایبەتی ئەو هەنگوینەی لە وڵاتانەوە دێن زۆر خراپ و بێ سوودە. بۆیە گەر هاوڵاتی دەیەوێ سوود لە هەنگوین ببینێ، دەبێ هەنگوینی خۆماڵی بکڕێت و دوورکەوێتە لە هەنگوینی هاوردەی وڵاتان.\n*بەدەر لەم پرسانە، ئایا کۆنفرانس‌و گرتنی کۆڕو کۆبوونەوە لەو بوارەدا، گەشە بە ئاستی بەرهەمهێنانی هەنگوین نادات لە کوردستان؟\n-لەم ماوەیەدا لە هەولێر کۆنگرەی هەنگەوانانی عەرەب بەسترا. میوانداریش کرام، بەس نەرۆشتم. چونکە ڕۆڵ و کارم دەستنیشان نەکرابوو. دوای کۆنگرەکە پێیان وتم بهاتیتایە ڕۆڵت دەبوو، بەس نەڕۆشتم. ئەوانەی رۆشتبوون 90٪ هەنگەوانان گلەییان هەبوو، چونکە نزیکەی 300 نموونەی هەنگوین لە کۆنفرانسەکە پێشکەشکرا، گوایە چەند ئامێرێکیان هێناوە شیکاریی هەنگوینەکان بکات، بەڵام نەیانهێشتبوو کەسی خۆمان سەرپەرشتی بکات. کۆمپانیایەکی ئێرانی خۆی سەرپەرشتی کردبوو. هەنگوینێکی ئێرانییان کردبوو بە یەکەم، پێشتر کیلۆی بە 5 هەزار دینار فرۆشرابوو، بەڵام لەوێ نرخەکەی چوویە 35 بۆ 40 هەزار دینار.! هەنگوینێکی زۆریان فرۆشتوو ڕۆشتنەوە بۆ ئێران. بەداخەوە ئەمە ڕوویدا لەو کۆنفرانسەی هەولێردا. ئێستا دەڵێم باشتر نەرۆشتم، ئەمە لە کاتێکدا وەزارەتی کشتوکاڵی هەرێم، خۆی سەرپەرشتی ئەم کۆنفرانسەی کردووە. بەڕێز وەزیری کشتوکاڵ خۆی وتەی هەبوو لە دەستپێکدا و بەرێوەبەری گشتی کشتوکاڵی هەولێر، لەگەڵ چەند کەسێکی تر سەرپەرشتی کۆنفرانسەکەیان دەکرد.\n*لەم ماوەیەدا سیمینارێکتان لەسەر (سەمای هەنگ) پێشکەشکرد. هەنگ سەما دەکات، یان بە تەنها مرۆڤە حەزی بە سەمایە؟\n- نەخێر هەنگیش سەما دەکات. بۆ نموونە من ئێستا لە ماڵەوە سێ سندوق هەنگم هەیە. هەنگەکانی دەڕۆنە دەرەوە. بۆ زانیاری خوێنەرانیش هەنگ لە یەک دەرچووندا، دەتوانێ سێ کیلۆمەترو نیو ببڕێت و سێ کیلۆمەترو نیویش بێتەوە. واتە لە یەک دەرچوونیدا 7 کیلۆمەتر دەکات. لەو چوونە دەرەوەدا بۆ نموونە هەنگێک کۆمەڵێ گوڵ و گوڵزار دەدۆزێتەوە، سەرەتا دەچێ تۆزێ لە شیلەی گووڵەکە کۆدەکاتەوە، هەڵاڵەکە بە گیانییەوە دەنووسێت، هەنگیش هەموو گیانی تووکە، ئەمەش وادەکات هەڵاڵەی پێوە بنووسێت، کەیەتەوە چۆن بە هاورێکانی بڵێ شوێنێکم دۆزیوەتەوە و گوڵی تازە و رەنگ و بۆنی تازەی گوڵی دۆزیووەتەوە؟ بە سەما پێیان دەڵێت. سەمایەکی تایبەت بە خۆیان. پێیان دەڵێت یەکەم: کەچوونە دەرەوەبەرەو چ ئاڕاستەیەک بڕۆن. دووەم بە نزیکیی چەند دوورە. ئەو جۆری سەمایەی بۆ کردن، هەنگەکانی تر ڕێک دەچنە سەر ئەو شوێنە تازەیە کە ئەم هەنگە بە سەماکەی بۆی کردوون.\nئەم سەمایە چوار جۆری هەیە:\nیەکەم: سەمایەک بۆ دەستنیشانکردنی شوێنی گوڵەکان.\nدووەم: سەمایەک بۆ خۆ پاکردنەوەیە، بە جۆرێ سەما دەکات، بە هەنگەکانی دوای خۆی دەڵێت وەرن پاکم بکەنەوە.\nسێیەم: بۆ شێلانە، کە ئەو سەمایەی کرد، هەنگەکانی تر دێن دەیشێلن.\nچوارەم: سەمایەک بۆ خۆشی و چێژ بەخشینە. کە زانیان هەموو شتەکانی ناو سندوقەکەیان تەواوە، لە خۆشیا دەستدەکەن بە سەماکردن و خۆشی دەربڕین.